
^ocuemadmodum  hominum,  sic  literarum  esse  quandam 
senilem  aetatem,  quae,  novi  nihil  concipiens  et  struens, 
aut  in  praeteritorum  temporum  recordatione  tota  posita  sit 
aut  omne  studium  tanquam  inane  remittat  et  contemnat, 
id  literas  Latinas  seculi  post  Christum  secundi  contem- 
plantibus  apparet.  Nam  illa  aetas,  quae  a  praecedenti,  a 
cujus  et  ingenio  et  fortuna  longe  aberat,  literarum  excul- 
tique  sermonis  amplissimam  acceperat  hereditatem,  neque 
poterat  ex  se  ipsa  quidquam  parere,  quum  ita  imitaretur 
antiquos,  ut  sermonem  Plauti,  Catonis,  Sallustii  in  vitam 
studeret  revocare,  tum  omissa  omni  sermonis  excolendi 
cura  ad  vulgaris  sermonis  negligentiam  vitiosamque  con- 
suetudinem  delapsa  est.  Accedit,  quo  quis  facile  suspi- 
cetur  Latinum  sermonem  scribendique  genus  facta  esse 
corruptiora,  quod  illa  aetate  multi  scriptores,  quum  in  pro- 
vinciis  vel  nati  vel  aetatem  degentes  nulla  urbis  consuetu- 
dine  tenerentur,  aut  Graeca  insolentia  aut  peregrina  bar- 
barie  sermonem  infuscasse  videntur.  Quo  in  numero  est 
ille,  de  quo  erit  haec  commentatio,  L.  Apulejus,  quem 
hominem  Afrum  constat  Frontoni  et  Gellio  aut  aequalem 
fuisse  aut  certe  ab  illorum  aetate  non  multum  abfuisse. 
Eundem  constat  et  Athenis  ')  et  Romaa  2)  quum  omni  libe- 


')  Ap.  Fl.  XVII. 
»)  1.  XVIII. 


rali  studio  tum  eloquentias  operam  dedisse.  Quae  cum  ita 
sint,  quaerere  instituimus,  quae  huic  Afro  cum  iis  Romanis 
scriptoribus,  quorum  ex  illa  aetate  ad  nos  pervenernnt  libri, 
ratio  intercedat  et  necessitudo,  vel  clarius  dicam,  quantum 
vel  ea  Latine  scribendi  ratio,  quas  Antoninorum  aetate  vi- 
geret,  vel  provincialis  quaedam  consuetudo  ad  sermonem 
Apuleji  formandum  valuisse  videatur. 

Atque  ex  Romanis  quidem  scriptoribus  nemo  est, 
ex  cujus  verbis  cerni  possit,  quid  de  eloquentia  Apuleji 
sua  aetas  judicaverit;  Afris  vero  hunc  scriptorem  quum 
diserto  et  eleganti,  tum  maxime  emendato  sermone  uti 
visum  fuisse,  ipsius  testimonio  proditum  est  membriae. 
Nam  in  quadam  oratione  habita  apud  Carthaginienses  3), 
principes  Africae  viros,  quos  idem  vocat  homines  omnium 
eruditissimos:  "Quis,  inquit,  vestrum  mihi  unum  soloe- 
cismum  ignoverit,  quis  vel  unam  syllabam  barbare  pro- 
nuntiatam  donaverit,  quis  incondita  et  vitiosa  verba  te- 
mere  quasi  delirantibus  oborientia  blaterare  permiserit? 
Quod  tamen  aliis  facile  et  sane  meritissimo  ignoscitis. 
Meum  vero  unumquodque  dictum  acriter  examinatis  et, 
quodcumque  ad  vos  protuli,  exceptum  illico  et  lectum 
est11  4).  Quibus  ex  verbis  facile  intelligitur,  fuisse  eum 
sermonem,  quo  uterentur  ipsi  illi  principes  ^semper  Africae 
viri"  5),  quos  in  illa  de  pallio  oratione  ita  alloquitur  Ter- 
tullianus,  ut  dicat  eos,  Tyro  ducta  gentis  origine,  jam 
ex  Punicis  Romanos  factos,  multa  ex  Grasca  consuetu- 
dine  sumta  Romanis  moribus  immiscuisse,  fuisse,  inquam, 
horum  sermonem  provinciali  quadam  barbarie  vel  certe 
insolentia  corruptum  6),   quae  vitiosa  consuetudo  quantum 


3)  Flor.  IX. 

4)  Apol.  55. 

5)  Test.  de  Paflio  I. 

6)  Cfr.  Flor.  XVIII.  p.  93. 


differret  ab  eleganti  et  Romana  facilius  esset  audientem 
intelligere,  quam  inveterata  vitia  et  tanquam  innata  lo- 
quentem  fugere;  Apulejum  autem  vel  quod  Romse  ser- 
monem  excoluisset  vel  quod  in  libris  diu  multumque 
volutatus  esset,  ita  esse  locutum,  ut  provincialibus,  apud 
quos  magna  esset  eloquentias  gratia  et  admiratio 7),  ad 
urbis  et  optimorum  scriptorum  consuetudinem  proxime 
videretur  accedere. 

Tanta  igitur  sermonis  elegantia  eruditorum  popu- 
larium  auribus  et  lectioni  commendatus,  Apulejus  non 
unum  orationis  genus  sequebatur  sed  in  omnibus  elabo- 
rabat.  Nam  et  in  forensi  eloquentia  et  in  eo  orationis 
genere,  quod  vocabatur  demonstrativum,  summis  audien- 
tium  studiis  probabatur.  Idem  carmina  omnis  generis 
vel  Graece  vel  Latine  et  dialogos,  ut  ait,  philosophis  pro- 
batos  conscribebat  8).  De  iis  vero  quae  ad  naturae  cog- 
nitionem  pertinent,  multa  et  magna  volumina  se  con- 
scripsisse  in  illa  de  magia  oratione  testatur  9).  Attigit 
etiam  historiam,  quando  et  Xenophonti  se  confert  et  in 
oratione  quadam  se  Carthaginiensibus  historiam  legisse 
commemorat  J).  Illius  autem  libri,  qui  inscribitur  "Asi- 
nus"1  sive  Metamorphoses,  nunquam  ipse  mentionem  fecit 
et  qui  in  illis  oratiunculis,  quse  vocantur  Florida,  tantis 
se  effert  laudibus  ut  sibi  videatur  unus  omnium  optime 
Latine  et  scribere  et  loqui,  idem  "praefatur"  in  Metamor- 
phosibus  "veniam,"  si  quid  "sermonis  exotici  et  forensis 
rudis  locutor  offenderit11  2).    Quum  autem  et  ex  illis  ora- 


r)  Juv.  Sat.  VII.  148,  9. 

8)  Flor.  XX.  Apulejus  vester  novem  Musas  pari  studio  colit. 
Flor.  IX.  Plura  mea  exstant  in  Gamoenis  quam  Hippiae  in  opificis 
operibus.  et.  cet. 

9)  Apol.  c.  56—59. 
»)  Flor.  XVI. 

2)  Ap.  Met.  I.  \. 

tionibus  nonnullae  apud  Romanos  proconsules  habitse 
sint 3)  et  narret  Apulejus,  se  in  foro  Romano  gloriosa 
patrocinia  reddidisse,  cui  non  in  mentem  venit  verba 
illa,  quae  retulimus,  ita  interpretari,  ut  statuat,  Apule- 
jum,  quamvis  Romanis  auribus  digna  scribere  posset,  ta- 
men  parum  eleganti  sermone  et  dicendi  genere  usum 
fuisse,  aut  quo  rebus,  in  quibus  versatur  ille  liber,  aptior 
esset  oratio  aut  quod  istud  scriptionis  genus  curam  et 
diligentiam  non  desideraret?  Quorum  utrumvis  statuas, 
exoritur  quaestio,  unde  habuerit  Apulejus  illud,  quod  pa- 
rum  elegans  esset  et  Romanum.  Nec,  utrum  recte  conji- 
ciatur,  nisi  perspecto  libri  illius  ingenio  et  comparatis 
ceteris  scriptis  Apuleji  judicari  potest. 

Sed  quum  ad  elocutionem  Apuleji  multum  interesse 
videatur,  quid  in  quoque  libro  secutus  sit,  institutam 
commentationem  in  duas  partes  aptissime  dividemus.  Una 
erit,  qua3  in  scribendi  genere  Apuleji  versabitur,  in  qua 
erunt  omnia  ex  ingenio  institutoque  scriptoris  exquirenda. 
Huic  parti  adjungetur  altera,  in  qua  erit  de  Apuleji 
sermone  Latino  clisputandum.  In  qua  quum  exposueri- 
mus,  quaa  Latine  scribendi  ratio  illius  aetatis  fuerit  com- 
munis,  tum  intelligemus,  quid  Apulejus  ex  propria  vel 
consuetudine  vel  licentia  addiderit. 

Atque  quo  facilius  priorem  illam  partem  explere  pos- 
simus,  non  omnes  Apuleji  libros  una  opera  complectetur 
disputatio  nostra,  sed  in  singulos  dividetur.  Quorum 
librorum  quum  illa  oratio,  quam  Apulejus,  magiae  accu- 
satus,  Sabrataa,  oppido  Africae,  habuit,  et  accurataa  scri- 
ptionis  diligentia  et  sententiarum  gravitate  ceteris  omni- 
bus  longe  antecellat,  ab  hac  potissimum  ordiamur,  inde 
ad  illas  transituri,  in  quibus  prasclaram  dicendi  facultatem 
aut  negligentia  videatur  aut  affectatio  corrupisse. 
3)  Flor.  XV.  XVII. 


Sed  quoniam  in  eo  maxime  versamur,  ut  hunc  Af- 
rum  scriptorem  cum  Romanis  conferamus,  altius  videtur 
repetendum,  quae  eo  tempore,  quo  Apulejus  in  foro  Ro- 
mano  causas  ageret,  illic  viguerint  in  oratoria  eloquentia 
studia  et  voluntates.  Cui  quaestioni  ut  possimus  satis- 
facere,  Frontonem  adhibebimus  et  Gellium,  testem  utrum- 
que  locupletissimnm.  Nam  ut  alterius  est  sua  aetas  et 
eloquentiam  admirata  et  secuta  judicium,  sic  alter,  quae 
illa  aetate  vigerent  artium  literarumque  studia,  narravit 
simplicissime.  Quae  studia  quantum  diversa  fuerint  ab 
illis,  quae  autoribus  Tacito,  Quintiliano,  Juvenale  cogno- 
vimus,  cuivis  facile  apparet.  Quemadmodum  enim  apud 
scriptores  ejus  aetatis,  quae  vocatur  argentea,  nullius  rei 
saepius  mentio  fit,  quam  recitationum  declamationumque, 
quibus  juvenes,  eloquentiae  gloria  incensi,  eorum,  qui 
audiebant,  plausus  captarent  et  admirationem,  sic  qui  a 
Gellio  commemorantur  literarum  studiosi  Romani,  eorum 
omnium  stuclia,  quae  quidem  ad  humanitatem  et  liberam 
animi  oblectationem  pertineant,  quum  in  omni  populi 
Romani  antiquitate  cognoscenda,  tum  in  sermone  pri- 
scorum  carminibusque  enarrandis  maxime  versantur.  Ete- 
nim  praecedenti  aetate  postquam  vetus  illa  et  oratoria 
eloquentia  multis  vitae  malis  aut  tacere  didicit  aut  mentiri, 
aut  certe  non  erat  ea,  quae  magnis  rebus  intenta  et  pol- 
lens  fortis  honestique  civis  gravitatem  ad  honores  et  po- 
tentiam  proveheret,  sed  potius  principum  serviret  saevitiae 
et  libidini,  onmia  eruditissimae  civitatis  studia  in  rhetorum 
auditoria  vel  in  umbram  poeticae  vitae  confugerant.  Opti- 
mus  quisque  Romanorum,  quum  esset  et  a  publicis  mu- 
neribus  nimium  otii  et  omnia  vasta  et  incerta  propter 
infestam  tyrannorum  rabiem,  ex  otiosis  literarum  studiis 
malorum  solatium  quaerebat  et  animi  oblectationem.  Ne- 
que    sine    causa   fiebat    ut    in   tragicis   et   tristibus  argu- 


mentis  maxime  versarentur.  Quorum  ante  oculos  foedis- 
sima  facinora  quotidie  et  impune  patrabantur  et  omnem 
vitae  fortunam  celerrima  consequebatur  mutatio,  ii  si  vel 
in  coena  Thyestae  vel  in  mortibus  aut  Ciceronis  aut  tyran- 
norum  describendis  versabantur,  non  erat  a  vita  abhor- 
rens  commentatio  4).  Scilicet  quemadmodum  narrantur  ab 
Homero  servse  Achillis,  quum  de  morte  Patrocli  lamentari 
viderentur,  suas  quamque  miserias  deplorasse:  sic  illa  aetas, 
quum  de  suis  rebus  loqui  non  auderet,  ad  Pelopidarum 
vel  triumvirorum  tempora  suas  transferebat  querelas. 

Quum  igitur  vitae  miseriae  et  dira  temporum  spe- 
ctacula  illum  orationis  nimium  tumorem  inflaret  tum 
eloquentia  non  ad  vitae  usum  sed  ad  voluptatem  et  ad 
ingenii  doctrinaeque  ostentationem  comparata  in  nimia 
luxuria  deliciisque  sibi  placebat.  Eadem  si  ex  auditoriis 
ad  forum  et  pugnam  descendebat,  morem  inde  sumptum 
afferebat.  Nam  veniebatur  ad  campum  artis  cancellis 
circumscriptum  et  qui  magnam  illam  et  gravem  elo- 
quentiam  nec  capere  videretur  nec  postulare.  Neque 
enim  id  agebat  ut  causam  probaret  judici,  qui  vi  atque 
potestate,  non  lege  et  jure  cognoscebat,  neque,  si  popu- 
lum  aut  miseratione  commovebat  aut  indignatione,  id 
ad  causam  quidquam  poterat.  Id  unum  oratori  propo- 
situm  erat,  ut,  si  quemadmodum  est  apud  Tacitum,  cursu 
argumentorum  et  colore  sententiarum  et  descriptionum 
nitore  cultuque  poetico,  totius  denique  orationis  laetitia 
eruditorum  hominum  admirationem  assecutus  esset,  non 
solum  in  urbe  sed  etiam  in  provinciis  doctus  audiret  et 
eloquens  5).  Sic  fiebat,  ut  illa  aetate,  qua  floreret  poesis 
et   rhetorum    facundia,    lingua   vero   Latina  ad   summam 


4)  Cfr.  Tac.  d.  Or.  c.  35.     Sen.  Rh.  Suas. 
6)  Tac.  1.  c.  c.  20. 


gratiam  cultumque  eveheretur,  oratoria  et  forensis  elo- 
quentia  pressa  temporum  injuriis  aut  jaceret  aut  cor- 
rumperetur. 

Sed  postquam  illoruin  temporum  diritatem  et  tri^ 
stitiam  res  laetiores  et  compositae  secutae  sunt,  facta  qui- 
dem  est,  ut  omnium  rerum,  sic  literarum  eloquentiaeque 
magna  mutatio;  sed  neque  antiqua  libertas  rediit  nec 
mansit  ingeniorum  fecunditas.  Tacitus  quidem  et  Pli- 
nius,  qui  viri  optimi  et  excellentibus  ingeniis  post  mor- 
tem  Domitiani  prioris  servitutis  et  praesentium  bonorum 
prodiderunt  memoriam,  quum  gaudeant  ea  temporum 
felicitate,  qua  homini  Romano  rursus  cum  aliqua  li- 
bertate  in  republica  versari  et  loqui  liceat  6),  tum  divi- 
nant  in  posterum  quoque  fractas  esse  et  deminutas  po- 
puli  Romani  vires.  Testatur  etiam  Plinius,  jam  tunc 
artes  literasque  a  celebritate  auditoriorum  et  inveniendi 
felicitate  ad  secreti  otii  lectionem  et  commentationes  re- 
cessisse 7).  Quum  vero  ad  ea  tempora  ventum  esset, 
quorum  memoriam  prodidit  Gellius,  remissis  fere  et  rhe- 
toricis  8)  studiis  et  poeticis,  sola  florebat  res  gramma- 
tica,  quae  in  antiquissimo  quoque  scriptorum  Latinorum 
enarrando  maxime  versabatur  9).  Ut  vero  in  illis  priscis 
literis,    quas    narrat    Suetonius  *),    quum    longo    tempore 

6)  Tac.  Hist.  II.  id.  agricola  I.  3.  Plinii  Paneg. 

7)  Plin.  Ep.  I.  4  3. 

8)  Fronto  de  El.  c.  8. 

9)  Gellius  III.  i.  Sallustius  legitur  et  enarratur  apud  Favori- 
num,  XVIII.  4.  idem  in  Sandaliario  apud  librarios.  XVI.  10.  otium 
erat  in  foro  et  legebatur  in  consessu  complurium  Enni  liber  de  an- 
nalibus.  XIX.  7. 

Bis  aut  ter  tantummodo  a  Gellio  commemorantur  recitationes 
vel  declamationes  ad  populum.  XVI.  6.  (literator  legit  et  enarrat  Vir- 
gilium  Brundusii).  XVIII.  8.  (Ennianista  Puteolis  annales  Enni  ad 
populum  legit).  XVI.  1.* 

])  Suet.  de  clar.  Gramm. 

intermissae  fuissent,  primum  a  Valerio  quodam  Probo 
contractas  et  aequalium  cognitioni  fuisse,  commendatas 
tantum  studii  operaaque  ponerent,  id  vel  ideo  factum  est, 
quod  ad  leges  antiquas  cognoscendas  maxima  afferebant 
adjumenta,  vel  quod  sermonis  Latini  varia  notitia  in- 
struebant.  Accedebat,  quod  id  dicendi  genus,  quo  usi 
essent  antiqui,  quum  in  omni  sermone  tum  foro  et  cau- 
sarum  veritati  aptior  videbatur.  Nam  oratoria  eloquentia, 
quemadmodum  veteris  reipublicae  luce  et  autoritate  ca- 
rebat,  sic  restitutis  legibus  etjudiciis,  postquam  principes, 
omnia  ut  sibi  subjiciendi  sic  tuendi  cupidi,  id  agebant 
ut  reipublicae  muneribus  quam  maxime  occnparentur  Ro- 
mani,  agere  saltem  cogebatur,  non  ludere 2).  Ei  etiam 
eloquentiae,  quae  in  panegyricis  dicendis  versabatur,  apud 
eos  principes,  qui  adulationem  non  admitterent 3)  et  prio- 
ribus  quam  dissimillimos  se  vellent  et  esse  et  videri,  magis 
coepit  esse  honori,  si  antiqua  et  incompta  maturitate  ute- 
batur,  quam  si  fucato  dicendi  genere  vanas  et  immodicas 
laudes  proferebat.  Itaque  fieri  non  poterat  quin  illa  aetate, 
si  esset,  qui  eloquentiae  daret  operam,  Gracchum  et  Sal- 
lustium  quam  Senecam  et  Eprium  mallet  imitari.  Fuit 
quidem  nihil  inter  se  adeo  dissimile,  quam  Sallustius, 
homo  veteris  reipublicae  acer  et  turbulentus,  et  Fronto 
homo  otiosus  et  puerili  ingenio  4),  nec  vero  cum  Graccbo, 
viro  forti  et  libertatis  amantissimo,  quidquam  commune 
fuit  Frontoni,  assentatori  omnium  nequissimo  5).  Sed 
homo  studiis  rei  grammaticae  et  rhetoricae  unice  de- 
ditus  et  in  iis   colendis   diligentissimus,   prudenter   vide- 


a)  Vid.   ex.  gr.  Jul.  Gapit.    M.  Antoninus    XI.    Bernhardy   Rbm. 
Lit.  I.  p.  55. 

3)  iElius  Spart.  vita  Hadr.  c.  8.  9.  20. 

4)  Fronto  de  nepote  amisso. 

5)  Gfr.  Fronto,  Principia  Historiae. 

bat,  quid  ut  simplex  et  rectum  sua  aetas  sequi  posset, 
quid  ut  nimia  arte  factum  non  posset.  Certe  igitur 
Fronto  de  suas  astatis  eloquentia  non  male  merebat,  si 
nec  defuissent,  qui,  quas  rhetor  bene  et  prudenter  prae- 
cepisset,  ea  ad  magnas  res  possent  adhibere,  et  ipse  mo- 
dum  non  transgressus  esset.  Nam  quum  antiquorum  non 
solum  dicendi  formam  sed  verba  etiam  ad  imitandum 
proponeret,  factum  est,  ut  hoc  ipsum,  quod  antiquam 
simplicitatem  sequi  jubebantur  asquales,  nimise  artis  esset 
et  vani  laboris.  Atque  nimirum  ille  rhetor,  quid  in  ele- 
ganti  sermone  liceret,  ex  sui  ingenii  siccitate,  non  ex 
ubertate  laetioris  ingenii  judicabat.  Est  enim  multus  in 
vituperando  Seneca  et  si  qui  huic  simile  dicendi  genus 
attulerunt.  Vituperat  verborum  collocationem  fractam  et 
mollem,  irridet  verborum  easdem  res  sia;nificantium  ina- 
hem  turbam  atque  ineptas  argutias.  Nihil  vero  est,  quod 
in  illis  scriptoribus  tantopere  exagitaverit,  quam  quod 
similitudinum  aut  longius  ductarum  aut  certe  inutilium 
nimia  copia  omnem  orationem,  quum  distinguere  vellent, 
corrupissent  6).  Qua  in  re  Fronto  tanta  utitur  severitate, 
ut  in  oratione,  quam  recenset,  Marci  imperatoris  imagines 
verborum  vel  modestissimas  reprehendat7).  His  igitur 
declinatis  vitiis  jubet  discipulum  semper  rerum  gravitati 
orationem  accommodare  neque  aut  in  verbis  immutandis 
audaciorem  esse  aut  in  sententiarum  serie  prasfractiorem, 
denique  ubicunque  fieri  possit,  communem  reddere  ser- 
monem  et  sincerum  vetustatis  colorem  orationi  appin- 
gere  8).  Quod  ut  assequatur,  ut  quisque  antiquorum  maxime 
modeste  et  quasi  sobrie  scripserit,  ita  eum  maxime  disci- 


6)  Fronto  Ep.  de  orat.  IV.  3. 

7)  Ep.  de  orat.  ad  M.  Ant.  IV.  3. 
e)  Front.   Principia  Hist. 

pulo  et  legi  vult  et  imitando  exprimi.  Atque  quemad- 
modum  in  historia  non  solum  illud  Sallustianum  genus, 
dulce  illud  quidem  et  Latinum,  ut  nihil  magis,  sed  tenue 
et  solutum,  et  summis  extollit  laudibus  et  inepte  imi- 
tatur  9),  sed  Claudio  etiam  Quadrigario  vehementer  ait  se 
delectari  *),  in  poesi  vero,  qua3  in  prioris  astatis  cultu  ac 
nitore  nimia  fuerint,  ea  asquales  censet  sic  optime  fugere 
posse,  si  ad  simplicitatem  Plautini  leporis  et  duram  Enni 
tanquam  virilitatem  se  retulerint,  sic  in  oratoria  eloquentia 
Ciceroni  addit  et  Gracchum  et  Catonem.  Scilicet  Cicero- 
nem  unum  omnium  Romanorum  eloquentissimum  fuisse  2), 
sed  cujus  in  dicendo  majestate  et  ornamentis  uon  in 
omni  sermone  uti  deceret.  Revertendum  igitur  esse  ad 
priscos  illos  scriptores,  in  quibus  virtutes  Latinse  dictio- 
nis  nuda?  et  nullis  ornamentis  involutaa  cernerentur.  Qua 
in  re  et  rerum  temporisque  rationem  esse  habendam  et 
quo  in  genere  quisque  antiquorum  maxime  elaborasset, 
in  eo  hunc  potissimum  imitandum  3).  Ipse  Fronto  dicendi 
genus  attulit  pressum  et  elegans  et,  ubi  sit  res  idonea, 
de  qua  dicere  possit,  satis  disertum  4).  Nam  in  epistolis 
quantopere  ad  Ciceronis  exemplum  se  accommodaverit 
satis  apparet  et  licet  conjicere,   qui  "in  tenuioribus11  6)  ita 


9)  In  Princ.  Histor. 
')  Gell.  XII.  29. 

2)  Hoc  in  judicio  Fronto  et  Gellius  cum  M.  Seneca,  vellejo  Pa- 
terculo  et  Quintiliano  consentiunt.  Fr.  de  El.  4.  M.  Tullius  sum- 
mum  supremumque  os  Romanee  linguae  fuit.  Cfr.  de  bello  Parth.  p. 
4  42.  (Ed.  Niebuhr).  Gell.  XVII.  4.  X.  4  4  4.  vell.  I.  47.  M.  Senec. 
preef.  ad  Suas. 

3)  Qua3  in  historia  scripsit  Fronto,  epistolis  dissimillima  sunt. 

4)  Vid.  Ep.  ad  T.  Anton. 

°)  Remissioribus  et  Tullianis  (och  pa  samma  gang  T.?)  Cfr. 
Maium  ad  hunc  locum. 

loquatur,    eum    "in    sublimioribus"    Ciceronianam   magni- 
ficentiam  satis  feliciter  potuisse  imitari. 

Ab  hujus  igitur  rhetoris  institutis  et  judicio,  qui, 
quum  in  Africa  natus  esset,  Roma?  totam  aetatem  degit  et 
usque  ad  consularem  dignitatem  evectus  est,  non  abhor- 
ret  id  dicendi  genus,  quo  in  illa  de  Magia  oratione  usus 
est  Apulejus.  In  qua  neque  est  sane  plenam  et  amplam 
eloquentiam  consectatus  et  tamen  boni  et  elegantis  ora- 
toris  laudem  assecutus.  Quum  enim  ex  hac  oratione 
apparet,  id  quod  ex  Floridis  haucl  facile  quisquam  suspi- 
catus  sit,  Apulejum  magna  probitate  nec  mediocri  pru- 
dentia  hominem  fuisse,  qui  sua  fretus  innocentia  malitife 
adversariorum  constanti  animo  posset  occurrere  eorumque 
ineptias  et  satis  callicle  cliluere  et  facete  exagitare,  tum 
ipsa  dicendi  ratio  simplicitatem  quandam  habet  et  matu- 
ritatem.  Totus  in  causa  versatur  neque  aut  longa  prin- 
cipia  defensioni  praestruit  aut  crebris  sententiis  ^ciem 
mentium  praestringit  aliove  transfert  animos.  Idem  natrat 
simpliciter,  presse  et  dilucide  rationes  concludit,  queritur 
interdum  acerbe  et  grandiloquentius,  sed  ita  ut  omnia 
vero  dolore  expressa,  non  ad  ostenstandum  ficta  videan- 
tur.  Atque  ut  in  sententiis  omnia  bene  praeparata  et 
quasi  munita  procedunt,  sic  in  verbis  leniter  fluunt  om- 
nia,  ut  secuta,  non  quaesita  videantur.  Verbis  utitur  pro- 
priis  et  antiquis  eaque  nec  audacius  immutat  et  ita  col- 
locat,  ut  et  dura  absit  negligentia  et  ostentandi  suspicio 
vitetur.  Neque  uno  verborum  ambitu  multas  et  orna- 
mentis  expletas  complectitur  sententias,  sed  brevibus  et 
pressis  continuationibus  omnem  orationem  et  facile  struit 
et  apte  concludit.  Denique  totum  dicendi  genus  id  est, 
quod  ad  elegantis  sermonis  similitudinem  maxime  accom- 
modatum  videatur. 

Neque  tamen   desunt   loci,   qui   ab   hac  elegantia  tu- 

mido  et  minus  sincero  dicendi  genere  differant.  Quod 
Apulejo  tum  maxime  accidit,  quum  relicta  argumentandi 
narrandique  serie  ad  descriptiones  digreditur,  vel  quum 
commota  dolore  concitatior  fertur  oratio.  Quantopere 
autem  Apuleji  eloquentiam  doctrinaaque  copiam  admirati 
sint  populares,  inde  vel  maxime  apparet,  quod  in  forensi 
disceptatione,  quo  causam  suam  probet  et  crimina  ab 
adversariis  illata  infringat,  versus  suos  et  mollissimos 
recitat  locosque  ex  philosophia  petitos  ita  inserit,  ut  au- 
ditoribus  gratum  id  facere  videatur.  Jam  vero,  quod  in 
mores  adversariomm  acerbius  invehitur,  ejus  est,  qui, 
quemadmodum  sibi  nullius  culpae  conscius  sit,  sic  explo- 
ratum  habeat,  neminem  de  se  quidquam  mali  suspicari. 
Huc  igitur  quum  se  intulit  Apulejus,  quasi  ad  novum 
orationis  genus  transgressus,  multa  verba  interdum,  qua3 
aut  similes  res  aut  contrarias  significant,  colligit  itaque 
componit,  ut  aut  paria  paribus  referantur  aut  jungantur 
aliquo  modo  ea,  qua3  similiter  sonant.  Sed  ut  justus 
dolor  est,  neque  sine  causa  a  proposito  aberrat  oratio, 
sic,  ut  in  elaborata  dictione,  et  modus  adhibetur  neque 
arti  et  argutiis  condonatur  sermonis  elegantia. 

Atque  si  volemus  considerare,  quo  loco  quoquetem- 
pore  habita  sit  hsec  oratio,  nimirum  res  ipsa  postulasse 
videbitur,  ut  eo  uteretur  dicendi  genere,  quod  et  a*  vulgi 
vitiosa  consuetudine,  et  ab  artis  jactatione  abesset  quam 
longissime.  Erant  enim  Apulejo,  homini  philosopho,  non 
verborum  cultu  et  festivitate  otiosi  auditores  oblectandi, 
sed  sua  causa  dicenda.  Agebatur  res  in  oppido  remotaa 
provincias,  ubi  ii  adversarii  repellendi  erant,  qui  Latine 
loqui  vix  possent  6),  et  aderat  corona  hominum  forsitan 
mediocriter   eruditorum,   praaerat   autem  judicio   Claudius 


•)  Apol.  c.  93. 

Maximus,  Proconsul  Romanus  7).  Apud  quos  quum  ac- 
cusatores  barbare  et  rustice  locuti  essent,  si  Apulejus 
ostendit,  optime  Latine  se  posse  et  pronuntiare  et  loqui, 
elegans  visus  est  et  disertus;  sin  vero  aut  verba  ex  pri- 
scis  scriptoribus  obsoleta  et  inusitata  inculcasset,  aut  in  iis 
conjungendis  ab  usu  prosae  orationis  nimium  decessisset, 
aut  denique  quidquam  vel  obscurum  visum  esset  vel 
ostentandi  causa  factum,  et  a  simplici  rei  severitate  et  a 
dignitate  philosophi  abhorruisset  oratio.  Accedebat,  quod, 
quum  et  vitas  et  literarum  delicias  accusassent  adver- 
sarii,  Apulejo  opera  danda  erat,  ut  quum  moribus  tum 
oratione  simplex  et  modestus  videretur.  Prorsus  igitur 
ita  eum  loqui  oportebat,  ut  et  Afris  et,  quantum  fieri  pos- 
set,  Romano  homini  elegantem  et  communem  sermonem 
videretur  reddere  et  tamen,  qui  ita  se  sperarent  dicere 
posse,  aut  pauci  adessent  aut  nemo.  Quod  si  quando  aut 
ira  aut  aliquo  dolore  commotus  verba  fundit  horridiora 
vel  tumore  dictionis  insurgit,  tum  maxime  communem 
morem  secutus  videtur,  neque  tragicorum  vel  comicorum 
quagsisse  similitudinem,  ut  et  intellecta  ferirent  omnia,  neve 
in  justo  dolore  esset,  quod  arte  fictum  videretur. 

Si  igitur  in  hac  oratione  omnia  vera  sunt  et  in- 
corrupta,  et  tamen  omnis  oratio  antiqua  est,  apparet,  et 
antiquorum  sermonem  quodammodo  in  scribendi  usum 
rediisse,  et  Apulejum,  in  hac  antiquorum  imitatione  cer- 
tos  autores  cum  judicio  secutum,  sermonis  elegantiam 
cum  antiquitate  conjungere  voluisse.  Habemus  igitur 
hanc  orationem  quasi  regulam,  qua  ceteros  libros  Apuleji 
metiri  liceat. 

Sed  quoniam  vidimus,  qualis  fuerit  Apulejus  in  fo- 
rcnsi   eloquentia,  jam    ad    ea    veniamus,  quae  in   demon- 

T)  Apol.  I. 

strativo  orationis  genere  versantur.  Cujus  generis  facul- 
tatem  Apulejus  non  Roma,  secl  ex  Graacia  vel  potius  ex 
Asia 8)  deportasse  videtur.  Apud  Grsecos  enim  constat 
circa  Hadriani  et  Antoninorum  tempora  summa  gloria 
et  autoritate  floruisse  eos,  quos  Sophistas  minores  sive 
secundos  appellat  Philostratus  9),  quos  narrat  vel  in  au- 
ditoriis  adolescentes  undique  congregatos  ad  eloquentiam 
instituisse  vel  in  theatris  prodiisse  ')  ad  populum  vel  in 
in  festis  Graacorum  sollennes  orationes  habuisse  2).  Erant 
etiam,  qui  aut  ad  Caesares  obirent  legationes  aut  mul- 
tas  peragrantes  terras  undique  laudem  et  eloquentiae  fa- 
mam  sibi  compararent 3).  Quorum  rationem,  quse  qui- 
dem  ad  privatam  oblectationem  magis  quam  ad  publicam 
sollennitatem  pertineret,  ita  definit  Philostratus  ut  di- 
cat,  hos  Sophistas,  non,  ut  illos  veteres,  in  philosophia, 
sed  in  hominibus  omnis  generis  atque  fortunse  descri- 
bendis  et  in  argumentis,  quae  ex  historia  sumerentur,  ver- 
satos  fuisse 4).  Atque  quemadmodum  erat  haee  Sophi- 
starum  eloquentia  in  antiquis  imitandis  posita,  ut  qui  non 
solum  ex  illis  scriptoribus  forraam  orationis  et  colorem 
ducerent  sed  verba  etiam  et  locutiones  taedioso  edisce- 
rent  labore  6),  sic  ex  antiqua  et  gloriosa  Graecorum  hi- 
storia  maxime  sumebantur  argumenta.  Philostratus  qui- 
dem,  quum  plurima  Sophistarum  argumenta  enujnerat, 
inter  tot,  ex  illa  historia  petita,  pauca  commemorat,  quae 


8)  Ad  Asiam  enim  venisse  Apulejum,  ex  Flor.  XV.  intelligitur. 

9)  Philostr.  Vitae  Sophistarum.  Ed.  Kayser.  p.  5. 
r)  1.  c.  82. 

2)  1.  c.  414. 

3)  1.  c.  50.  88.  Lucian.  Bis.  accus. 

4)  Philostr.  p.  5. 

5)  Philostr.   p.    143.     "O/urjgos  ^ar^g    rfjg    acxfiaitias,   XQccywdta 
Hrjirio,  -TzvEvjua  AqxijLoxos.  Cfr.  Phil.  p.  51.  Luc.  Rhet.  Doct.  c.  9. 

in  locis  communibus  versentur.  Quanto  ^nim  studio 
et  amore  haec  Graeca  aetas,  Plutarchi,  credo,  ducta  exem- 
plo,  veterum  et  illustrium  temporum  recoluerit  memo- 
riam,  vel  ex  Luciani  "Demosthene11  apparet,  quo  nihil 
in  illo  ^enere  suavius  est.  Narrat  idem  Lucianus  etiam 
rudes  et  indoctos  sophistas  Atheniensibus  se  probari 
existimasse,  si  jactarent  multa  de  Xerxe  fugiente  et  de 
Marathone 6).  Atque  in  hoc  genere  non  solum  oratio 
sed  vox  etiam  et  gestus  ad  personarum  mores  accom- 
modabantur,  ut,  id  quod  erat  argumentum  pervulgare, 
qui  causam  Demosthenis  agerSt,  totum  Demosthenem 
quasi  induxisse  videatur.  Jam  vero  magnum  campum 
habebant  locorum,  picturarum,  signorum  descriptiones 7). 
Erat  igitur  haac  Sophistarum  ratio  inter  poesin  et  pro- 
sam  eloquentiam  quasi  interjecta,  quippe  quae  et  rebus 
tragoediam  et  comoediam  attingeret  et  in  verbis  nu- 
merisque  poetarum  similitudinem  sequeretur  8).  Sed  qui 
in  hac  re  subtilius  versabantur,  rerum  gravitati  diligenter 
accommodabant  orationem,  ut,  quum  semper  eleganti  ser- 
mone  uterentur,  de  levibus  rebus  summisse,  ample  de 
gravibus  dicerent. 

Nam  cognovimus  vel  ex  Philostrato  vel  ex  Luciano, 
duo  omnino  Sophistica?  dictionis  genera  floruisse.  Quo- 
rum  qui  alterum  sequebantur,  in  subtili  et  severa  vete- 
rum  Atticorum  imitatione  versati  sunt.  De  qua  ita  lo- 
quitur  Lucianus,  ut  quamvis  hoc  genus  unice  probet, 
tamen  id  senile  quiddam  nec  satis  tempori  aptum  ha- 
buisse  significet 9).     Alteri  autem   non    tam    ullos   certos 


6)  Luc.  Rhet.  doct.  40. 

7)  Cfr.  Ptil.  p.  97. 

8)  PJjilostr.  p.  43. 

9)  Lucian.  Rhet.  doct.  9.  10;   (h  eforjvrj  /urjTt  4>iX(nnov  Iniov- 
TOf  /ur]r8  'AltZdyflnov  Inirdixoviog). 

autores  sequebantur,  quam  novo  et  tumido  et  lascivo 
dicendi  genere  auditorum  aures  permulcere  studebant. 
Quod  ut  assequerentur,  et  verbis  antiquis  et  Atticis  cum 
inepta  ostentatione  utebantur  et  nova  licentius  fingebant1). 
Est  apud  eundem  Lucianum  2),  hujusmodi  sophistas,  quum 
in  antiquis  imitandis  inepte  versarentur  neque  ex  historia 
rerum  veritatem  sed  oblectationem  requirerent,  ipsos,  si 
quando  simularent  sese  rerum  gestarum  memoriam  com- 
ponere  velle,  fabulas  effecisse.  Quum  igitur  solis  fabulis 
delectaretur  illa  astas,  mox  a  rebus  factis  3)  recedentes, 
in  fictis  et  ab  omni  veritate  remotis  versabantur.  Nam 
ab  illo  inde  tempore  recoli  coeptum  est  illud  genus  fa- 
bularum,  quaa  vocabantur  Milesiae,  quaa  apud  recentiores 
Graacos  et  historias  vicibus  quodammodo  fungebantur  et 
poesis. 

Sed,  ut  ad  Latinos  revertamur,  quemadmodum  in 
Frontone  est,  quod  cum  Atticis  illis  rhetoribus  conferri 
possit,  sic  cum  iis,  quos  irridet  Lucianus,  novis  Sophi- 
stis  Apulejo  multa  sunt  communia.  Hic  tamen  Afer, 
quemadmodum  eloquentiam  non  docuit,  ut  qui  "in  splen- 
didissima  Romana  colonia,  patre  loco  principis  duum- 
virali  natus,  ejus  locum  pari  honore  et  existimatione  tue- 
retur"  4),  sic  non  sophistam  sed  philosophum  se  et  esse 
et  appellari  voluit.  Quamvis  multarum  artium  facultate 
glorietur,  tamen  nisi  philosophis  nemini  se  unquam  com- 
parat 5).  Idem  nonnunquam  excusat,  quod,  cum  philo- 
sophus  sit,  verba  facit  in  theatro.  Sed  quemadmodum 
non  unam   philosophiaa   disciplinam  ita  amplexus  erat,  ut 


*)  1.  c.  cap.  47- 

2)  De  historia  conscribenda. 

3).  L.  c.  Fuit  etiam  qui  de  futuro  bello  historiam  scriberet. 

4)  Apol.  cap.  24. 

5)  Flor.  XX. 

ceteras  imprpbaret  sed  in  magna  Socratis  familia  et  Stoi- 
cis  locum  tribuit  et  Cynicis,  eos  tantummodo  impugnans, 
qui  omnem  philosophiam  contemnerent,  sic  rhetoris  de- 
clamationem  cum  disputatione  philosophi  conjunxisse  vi- 
detur,  quo  praecepta  philosophiae,  si  Graaca  vel  potius 
Asiatica  commendarentur  eloquentia,  gratiora  ad  aures  po- 
pularium  pervenirent.  Quamquam  vereor,  ut  tam  honesto 
ductus  sit  consilio.  Nihil  est  enim  philosophi  aut  mode- 
stia  aut  gravitate  indignius  quam  istae  oratiunculae,  in 
quibus  summa  artis  ostentatio  cernitur,  in  quibus  om- 
nibus  se  ipsum  immodicis  laudibus  extollit,  adulatur 
prsesides  provinciae,  provinciales  autem  quamvis  eruditis- 
simos  appellet,  tamen  cum  quadam  arrogantia  accipit 6) 
maximoque  honore  afficere  sibi  videtur,  quod  sese  "Jllorum 
Apulejum11  ubique  ferat,  apud  quos  primis  disciplinis 
imbutus  sit  et  "sectam  inchoaverit.11  Neque  enim  usquam 
fere  principes  illos  Africae  viros,  ita  alloquitur,  tan- 
quam  de  arte  judicare  possint,  sed  comiter  et  benigne  de 
sua  copia  depromit,  quibus  stupentium  hominum  aures 
et  animos  permulceat,  ut  videatur  Apulejus,  quum  in 
remotam  provinciam,  ubi  professiones  non  secretae  essent, 
novum  et  inauditum  orationis  genus  transtulisset,  nullo 
aemulante,  facilein  palmam  decerpsisse. 

Versantur  hae  oratiunculae  vel  orationum  partes  avulsae 
maxime  in  philosophia  commendanda  vel  in  gratiis  pro- 
consulibus  et  Carthaginiensium  senatui  agendis.  Digre- 
ditur  vero  orator  saepissime  ad  locorum  situs  vel  arti- 
ficum  opera  describenda  et  ad  narrandas  fabulas.  In 
quibus  quorum  hominum  mentio  injicitur,  hi  omnes  aut 
philosophi    sunt    aut    saltem   ii   qui    literarum    artiumque 

gloria   excelluerint;   qui  in  republica  Romana  clari  exsti- 

• 

8)  Cfr.  Luc.  Rhet.  doc.  c.  19:  si  "laudare  nolint,  irascere  et  fundo 
convicia  —  tota  res  tyrannis  sit."     Ap.  Flor.  IX.  (init.). 

terunt  et  illustres,  eorum  neminem  commemoratum  in- 
venias.  Ex  quo  apparet,  literis  quidem  Latinis  Afros 
excultos  fuisse,  historiam  vero  Romanorum,  ut  alienam, 
nullo  studio  et  amore  amplexos.  Et  quemadmodum  Apu- 
lejus  numquam  in  argumentis,  Grsecorum  more  ex  hi- 
storia  sumptis,  versatur,  sic  communes  locos  nunquam  ea 
venustate  tractat,  qua  scripta  est  illa  Luciani  commen- 
tatio,  quam  "Laudem  Patrise11  inscripsit.  De  Apulejo 
philosopho  et  de  philosophia  omnis  est  oratio. 

Atque  ut  cum  illo  Luciano  Apulejum  comparemus, 
is  oratiunculas,  quas  Floridis  simillima  ad  nostram  setatem 
pervenerunt,  Herodotum  dico  et  Zeuxin  et  quae  sunt  ejus- 
dem  generis,  tam  mira  simplicitatis  gratia  scripsit,  ut 
quum  dicendi  arte  delectet,  non  nisi  communi  et  quo- 
tidiano  sermone  fabulari  videatur.  Et  tamen  in  illa  sim- 
plitate  non  inopinatam  inventionis  novitatem  sed  artem 
et  antiquum  sermonis  colorem  ab  auditoribus  spectari 
vult  et  laudari 7).  Apulejus  vero,  ut,  quum  in  eodem 
genere  versaretnr,  quo  Lucianus,  huic  tantopere  dissimilis 
fieret,  id  effecit  non  solum,  quod  Lucianus  Atticos,  Asi- 
aticos  vero  Apulejus  imitatus  est,  sed  maxime,  quod  hic 
apud  homines  minus  politi  sincerique  judicii  dixit,  et  ipse 
in  ejusmodi  sermone  lepidus  et  festivus  magis  quam 
elegans  vel  voluit  esse  vel  potuit.  Artem  severe  exige- 
bant  Grseci  et  operum  colores  diligenter  servatos  vole- 
bant,  ut  aspernarentur  si  quid  aut  in  levi  re  tumide  aut 
in  gravi  ridicule  dictum  esset :  Afri  vero  nihil  nisi  aurium 
oblectationem  requisisse  videntur.  Quali  igitur  Apuleji 
sui  dicendi  genere  oblectati  sint,  breviter  videamus. 

Apparet  in  his  orationibus  Apulejum  verbis  collo- 
candis  atque  numeris  summam  diligentiam  adhibuisse,  ne 


r)  Luc.  Zeuxis. 

quid  asperum  esset  aut  obscurum  neve  quod  longiore 
verborum  ambitu  aures  mentesque  fatigaret,  sed  ut  omnia 
lemiter  fluerent,  caderent  apte,  membris  crebrisque  lu- 
minibus  distinguerentur.  Quo  in  genere  sunt  nonnulla 
et  descripta  venuste  et  prseclare  narrata.  Sed  plerumque, 
dum  illud  duraa  et  lentaa  orationis  vitium  anxie  cavet,  in 
contrarium  delapsus  dicendi  genere  pleno  argutiarum  et 
ineptiis  corrupto  utitur.  Infringitur  enim  ac  dissolvitur 
omnis  oratio  in  membra  minutissima,  quas  nisi  levi  co- 
pulandi  particula  non  cohaerent  et  puerili  quadam  ver- 
borum  concinnitate  invicem  sibi  respondent.  Cujus  rei 
quamvis  iis,  qui  in  illo  epidictico  orationis  genere  versa- 
rentur,  major  et  quasi  propria  8)  concederetur  licentia,  ut 
palam  et  aperte  hujusmodi  delicias  consectarentur,  tamen 
Apulejus,  omnem  elegantis  sermonis  modum  transgres- 
sus,  ea  dictione  usus  videtur,  quaa  nisi  ab  hominibus 
provincialibus  et  parum  subtilis  judicii  ferri  non  posset. 
Quum  enim  ea,  quam  diximus,  concinnitas  tribus  rebus 
maxime  cernatur,  si  aut  totse  enunciationes  verba  verbis 
quasi  demensa  et  pariter  relata  habent,  aut  clausulas 
cadunt  similiter  aut  denique  aliquo  modo  contraria  con- 
trariis  vel  similiter  sonantibns  siinilia  jungnntur,  dici  vix 
potest,  quam  sit  in  his  omnibus  creber  et  nimius  Apu- 
lejus,  qui  interdum  omnem  orationem  struit  ex  istis  fi- 
guris,  quas  varias  commemorant  rhetores  •').  Quarum 
ea,  quaa  in  membris  pariter  relatis  consistit,  gravitati  ora- 
tionis  et  contentioni  apta  apud  Ciceronem  frequentissima 
est,  ubi  tamen  neque  sine  aliquo  sententia3  pondere  ad- 
hibetur  et  molesta  similitudo  callida  vitatur  structura.  Ea 
autem,   quae   in    similibus  vel  contrariis  colligendis  cerni- 

8)  Cic.  Or.  XII.  Philostr.  p.  21. 

9)  Cic.  or.  XII.  id.  de  or.  III.  54.  Quint.  VIII.  4. 

tur,  in  libris  Luciani  non  tam  ornatui  inservit  quam  quo- 
tidiani  et  citati  sermonis  reddit  loquacitatem.  Ad  comi- 
corum  denique  similitudinera  accedunt  eae  argutiae,  quae 
in  sonis  similibus  vertuntur  '). 

His  deliciis  referta 2)  Florida  Apuleji  prorsus  in  eo 
genere  Asiaticae  dictionis  versantur,  quod  dicit  Cicero 
non  tam  sententiis  frequentatum  fuisse  quam  exornato  et 
faceto  genere  verborum  volucre  et  incitatum  3).  Nam  et 
ubi  rerum  varietas  non  est,  verba  variantur  4),  et,  si  de- 
sunt  verba,  aut  nova  finguntur  aut  licenter  immutantur 
vetera.  Neque  enim  potest  dubitari,  quin  haec  ipsa  ver- 
borum  concinnitas  multa  aut  novandi  aut  immutandi  at- 
tulerit  necessitatem 5),  quum  poetae  numerorum  modo- 
rumque  leges  non  observent  religiosius,  quam  Apulejus, 
ubicunque  rem  describere  vult,  hac  argutiarum  lege  sese 
astringit.  Cui  ut  obtemperari  possit,  quidquid  deliciis  da- 
tur,  id  sermonis  elegantiae  et  sanitati  detrahitur.  Hoc 
dicendi  genere  utens  Apulejus  nescio  an  non  solum  no- 
bis  ridiculus  videatur,  sed  ipse  eorum,  qui  audiebant, 
risus  captaverit.  Philosophus  enim,  qui  ipse  sibi  ridiculus 
videbatur,  quod  in  loco  funirepis  quam  philosophis  dig- 
niore  ad  dicendum  prodibat,  non  serio  sed  jocose  in  hoc 
genere  versatus  esse  videtur.    Erat  is  homo,  qui  in  pro- 


*)  7ic<(jiaa:  in  sarculo  et  surculo  Flor.  XV.  auditorii  coetum  et 
auditionis  cceptum.  XVI  p.  64.  ante  lectum  quam  lectum,  fata  quam 
fanda  XVI.  68. 

•  2)  io6y.ajla  XVII.  82.  84.  ouoiorUsiTa  XVI.  p.  63.  64.     De  Deo 
Socratis.  Prologus  et  c.  IV. 

3)  Cic.  Brut.  95.  p.  325. 

4)  Passis  verbis,  libera  oratione  soluto  locutu.  Flor.  XV.  p.  352. 

5)  Hinc  illa  nominum  congeries:  pavimenti  marmoratio,  proscenii 
contabulatio,  scenae  columnatio ;  culminum  eminentia,  lacunarium  re- 
fulgentia,  sedilium  circumferentia  Flor.  XVIII.  —  tuba  signiticatu  lon- 
ginquior,  Hippias  annulo  conspicatus  (=  conspicuus).  Flor.  IX. 

vinciali  oppido  vel  hospes  in  urbe  Carthagine  otiosis  et 
severis  artium  studiis  totum  se  daret.  Idem,  quum  vana 
laudis  cupiditate  eo  raperetur,  ut  in  illo  Sophistico  genere 
publice  diceret,  quasi  comicam  personam  sibi  imposuisse 
videtur.  Quamvis  enim  is  fuerit,  qui  mira  celeritate  in 
omnia  verteretur,  tamen,  qui  satis  eleganter  Latine  di- 
cere  posset,  in  illis  argutiis  vere  eloquens  sibi  videri  non 
potuit. 

Neque  hic  orationis  color  multum  differt  ab  illo,  qui 
est  in  metamorphosibus.  ubi  sophista,  quum  ridiculam 
sustineat  personam,  semper  quasi  suo  nomine  risus  captat 
auditorum  et  admirationem.  Quae  quasi  scena  orationi 
substituta,  quum  videri  possit  non  solum  ad  dicendi  ge- 
nus  sed  etiam  ad  Latinum  sermonem,  qui  est  in  Meta- 
morphosibus  magnam  vim  habnisse,  considerandum  est, 
quo  in  scriptionis  genere  versetur  iste  Milesius  sermo. 

Nam  quum  quispiam  suspicari  possit,  Apulejum  in 
hoc  libro  vulgarem  quandam  et  Africanam  loquendi  con- 
suetudinem  secntum  esse,  quo,  quum  in  levibus  rebus 
versarentur  omnia  et  sordidae  personae  loquentes  induce- 
rentur,  his  aptior  fieret  sermo,  quaeritur,  num  tota  fabulae 
ratio  ea  sit,  quae  ad  morum  et  hominum  veritatem  quan- 
dam  exprimendam  accommodata  videatur.  Cujus  generis 
in  Latinis  literis  exemplum  habemus  Petronium,  cujus 
Satirica,  maxime  vero  illa  pars,  quae  coena  Trimalchionis 
inscribitur,  tota  in  ridiculis  et  depravatis  hominibus  quasi 
describendis  posita  est.  In  qua  quum  omnia,  quae  fiunt, 
hominum  moribus  et  personis  diiiofenter  accommodentur, 
tum  eo  sermone  utuntur  onmes,  qui  cujusque  maxime 
proprius  videtur.  Omnes  quotidiani  et  remissi  sermonis 
convivali  licentia  utuntur  et  tamen  multum  interest,  utrum 
loquatur  rusticus,  catus  et  comis,  an  urbanus  scurra,  tu- 
mida  de  foro  convicia  jactans,  an  flebilis  ille  nebulo  Tri- 

malchio.  Tota  hsec  Petronii  ratio  ita  est  ridicula,  si 
exprimat  naturam.  Plurima  enim  sunt,  quse  nec  fingere 
potuerit  aut  Petronius  aut  Encolpius,  et  frigida  sint,  si 
sint  ficta,  non  ex  quadam  veritate  sumta  ad  hominum 
mores  describendos  pertineant.  Nam  soloecismi  quidem 
et  sermonis  genus  rude  atque  inconditum  per  se  ridiculi 
nihil  habent.  Abundat  vero  oratio  dictis  et  comparatio- 
nibus,  quas  fieri  non  possit,  quin  de  vulgari  quadam  lo- 
quendi  consuetudine  sumpserit.  Atque  ut  possint  multa, 
quse  in  Petronii  Satyricis  ab  eleganti  scribendi  more  re- 
cedunt,  omnis  impoliti  sermonis  communia  videri,  tamen 
necesse  est  universum  genus  ita  certas  cujusdam  regionis 
proprium  fuisse,  ut  si  in  Puteolos  cadat  vel  Neapolin,  in 
provincias  cadere  non  possit.  Si  igitur  Apulejus,  idem 
secutus,  quod  Petronius,  ut  ridiculorum  hominum  veram 
exprimeret  imaginem,  .iEmiliani 6)  vel  saltem  Rufini  et 
Crassi 7)  sermone  Latino  uti  voluisset,  genere  forsitan 
Petronio  similis  esse  debebat,  in  singulis  non  poterat. 

Sed  quam  dissimilis  sit  Petronio  Apulejus  ex  ipsis 
personis  Encolpii  et  Lucii  inter  se  comparatis  apparet. 
Nairi  Encolpius,  qui  a  Petronio  res  narrans  inducitur,  quem- 
admodum  is  fingitur  homo,  quo  in  magna  perditissimo- 
rum  turba  nemo  sit  magis  perditus,  sic  cum  autore  libri 
nihil  habet  commune.  Ut  Agamemnon  et  Trimalchio, 
sic  Encolpius  suam  sustinet  personam  suasque  agit  fa- 
bulse  partes.  Autor  fabulse  numquam  ad  spectatores  pro- 
dit  sed  extra  scenam  consistens  omnia  aut  irridet  aut 
damnat. 

At  in  Metamorphosibus  Apuleji  Sophista,  quo  "suum 
periclitetur   ingenium    et    benevolas   aures  lepido  susurro 


•)  Apol.  \. 

7)  Apol.  57,  75. 


permulceat/  coram  spectatoribus  ipsi  sibi  ridiculam  im- 
ponit  personam,  fingens  se  juvenem,  bonis  artibus  in- 
structum,  qui,  post  libidinosam  vitam  in  asinum  mutatus, 
multa  et  mira  viderit  atque  expertus  sit.  Quum  igitur 
hasc  sit  fabulae  quasi  perpetua.  scena,  ut  Sophista,  perso- 
nam  alienam  sed  sua3  comsimilem  agens  ipse  ad  specta- 
tores  prodeat,  et  narrentur  ea,  quas  aut  fieri  omnino  non 
possint  aut  -certe  ipse  a  se  facta  nolit,  ad  narrantis  so- 
phistae  personam  et  ad  eorum,  qui  audiunt  oblectationem, 
accommodatur  oratio,  non  ad  rerum  veritatem  eorumque 
hominum  mores,  qui  in  fabula  loquentes  inducuntur.  Qua 
in  oratione  neque  leves  et  sordidse  res  suum  servant  co- 
lorem;  nam  ut  ridiculas  videantur  eo  ipso  assequitur  so- 
phista,  quod  aut  magna  dicendi  contentione  ab  ipso  nar- 
rantur  aut  eo  sermone  utuntur  personas,  quo  eos  uti  per 
se  absurdum  sit,  neque  in  rebus  severis  et  pulchris  serio 
versari  potest,  cum,  sive  in  Lucium  mutatus  est  sive  in 
asinum,  semper  ridiculam  sustineat  personam.  Sive  igitur 
latrones 8)  et  bubulci  loquentes  inducuntur,  tumide  lo- 
quuntur  ii  et  prorsus  ut  rhetores,  sive  in  medio  cursu 
Ivicii  vel  Asini  ad  pulchras  rerum  descriptiones  digre- 
ditur  Sophista,  semper  ^avet,  ne  obliviscantur  lectores, 
ludicram  rern  agi,  non  seriam  9). 

Atque  Lucianus  quidem,  sive  alius  quis  illam  de 
asino  fabulam  invenit,  ad  res  se  totum  accommodat  nec 
interest  quidquam,  utrum  "Lucius  fabularum  scriptor11  an 
alius  quispiam  in  ridendis  illis  miseriis  versetur,  quum 
pra3ter  nomen  nihil  habeat  fabula,  quod  cujusquam  pro- 
prium  videatur.  Scriptor,  quum  Lucii  personam  induit, 
suam  prorsus   ponit,   et,   si   fuit   Lucianus,  nihil  in  opere 


8)  Met.  IV.  9—22 

9)  II.  4.  X.  33. 

suo  dilexit,  nisi  sermonem  purum  et  atticum.  Itaque, 
quamquam  in  sua  persona  loquitur,  tamen  tota  res  satira 
esse  videtur,  acerbo  sale  in  alios  scripta.  Nihil  vero  ab 
ingenio  et  instituto  Apuleji  tam  alienum  fuit,  quam  sa- 
tiram  scribere,  in  qua,  alienis  moribus  callide  observatis, 
ipse,  aut,  quid  de  re  sentiret,  omnino  dissimularet  aut 
severe  castigaret  omnia.  Immo  vero  ipse  semper  toto 
animo  adest  nec  praster  se  quemquam  loqui  patitur.  Ver- 
satur  in  mediis  rebus,  non  ut  severus  existimator,  sed  ut 
narrator  fabularum,  qui  quum  a  rerum  serie  non  recedat, 
tamen  ad  suum  ingenium  transfert  omnia.  Quidquid 
enim  poeta  Apulejus  potuit,  quidquid  philosophus,  ad 
hunc  librum  conscribendum  ita  attulit,  ut  videatur  mirus 
ille  homo,  quum  et  philosophiam  et  poesin  ardenti  amore 
amplecteretur,  tamen  in  utraque  re  sophista  mansisse,  qui 
nec  in  ulla  re  satis  severe  versaretur  nec  quidquam  cum 
constanti  judicio  irridere  posset.  Quaa  igitur  Lucianus 
horrida  simplicitate  narravit,  ea  Apulejus  propriis  et  quam 
potuit  venutissimis  tinxit  coloribus,  sive  in  suavissimis 
rebus  versatur  oratio  sive  in  foedissimis.  Quo  fit,  ut 
quae  de  Lucii  amoribus  narrantur,  foediora  sint  apud 
Apulejum,  quam  in  Luciani  Asjno,  qnia  ad  "Scholastici" 
personam  ita  diligenter  accommodantur,  ut  Sophista  ni- 
mium  de  suis  moribus  immiscuisse  videatur.  Nimis  enim 
vera  ejus  hominis  exprimitur  imago,  qui  multis  initiatus 
mysteriis *)  et  variis  optimisque  literis  institutus,  tamen 
levitate  animi  et  lubricaa  aatatis  vitio  ad  libidines  dela- 
batur.  Fit  autem,  quia  scenica  persona  cum  ea,  quas  in 
vita  narratoris  fuit,  nimiam  habet  similitudinem,  ut  obli- 
tus,  quam  ante  egerit,  suam  personam  aperte  agat  et  suo 
nomine  loquatur  2).     Nam  certe  habuit  illa  de  Lucio  fa- 

■)  II.  45. 
2)  XI. 

bula,  quod  Apulejo  suam  vitam  attingere  videretur,  non 
quo  ipse,  quum  Mysteriis  initiatus  esset,  a  turpi  vita  ad 
honestatem  et  religionem  conversus  fuissst  sed  quod  non 
sine  causa  levi  illi  et  curioso  adolescenti  ipsum  se,  quum 
scriberet,  sensit  similem  esse.  Quemadmodum  enim  ille 
adolescens,  bene  eruditus  et  discendi  cupidus,  puerili 
miracula  videndi  cupiditate  in  Thessalia  detinebatur,  sic 
Apulejus,  quum  magna  cum  exspectatione  spectaculorum 
mirabilium  ex  barbariae  confiniis  in  Graeciam  profectus 
esset,  non  minus  fortasse  Graecae  vitae  elegantia  et  deliciis 
abreptus  fuerat,  quam  philosophiae  omniumque  artium 
amore  inflammatus  et  initiatus  variis  Mysteriis.  Idem  ex 
Graecia  reversus,  quum  Romae  degens  ad  has  fabulas, 
quas  in  illa  terra  aut  legisset  aut  audivisset  3),  conscri- 
bendas  aggrederetur,  temporis  jucundi  et  suaviter  acti 
quodammodo  recoluit  memoriam.  Nam  Metamorphosin 
Romae  scriptam  esse 4),  ex  eo  ipso  conjicere  licet  quod 
Lucius  Romae  se  fabulam  narrare  fingit.  Certe  enim,  a 
quibus  veniam  petit,  si  rudi  sermone  offenderit,  ii  indi- 
genae  Quirites  fuerint  necesse  est,  et  in  extremo  libro 
undecimo  ipse  dicit,  se,  dum  scribat,  Romae  versari 5). 
Quod  enim  dicit:  istam  urbem  accedo,  id  est  hanc,  in  qua 
nunc  sum.  Afri  enim  scriptores,  ubicunque  res  praesens 
monstratur,  "isto11  pronomine  utuntur  6).  Praeterea  totum 
hoc  scriptionis  genus  in  eum  cadit  potius,  qui  juvenili  et 
remisso  animo,  quum  peregre  versaretur,  suo  ingenio, 
qualecunque  esset,  liberas  quasi  remiserit  habenas,  quam 
in   eum,  qui  in  patria,  severi  philosophi  agens  personam, 


3)  Met.  I.  \.    Fabulam  Graecanicam  incipimus. 

4)  Vid.  quae  de  hac  re  attulit  Hildebrand.  Prolegomena.  p.  XXVI. 
s)  Met.  XI.  26. 

6)  Met.  VI.  22.    Istud  meum  pectus.     Tert.  de  Pallio  II.     Quan- 
tum  reformavit  orbis  seculum  istud. 

famae  et  existimationi  popularium  servierit.  Itaque,  quum 
is  esset,  qui  ipse  nihil  posset  invenire  sed  semper  ex  suo 
ingenio  in  alienis  versaretur,  Luciani  vel  Lucii  libello 
tanquam  forma  usus,  qua  picturam  includeret,  varias  con- 
seruit  fabulas,  in  quibus,  quum  rerum  traditarum  seque- 
retur  seriem,  tamen  ita  narravit  omnia,  ut  quasi  imbue- 
rentur  eo  colore,  quo  in  illa  terra  res  omnes  visae  essent 
curioso  illi  adolescenti,  qui  "nihil  id  esse  crederet,  quod 
esset.11  Neque  sui  oblitus  est,  quod,  quum  Graecis  disci- 
plinis  institutus  inter  Romanos  versaretur,  Lucium  finxit 
Graecum  hominem,  quidquid  clarum  et  illustre  haberent 
felices  illae  terrae,  cognatione  attingentem.  Hinc  factum 
est,  ut  in  ceteris  partibus  hominum  moribus  contraria 
fieret  oratio,  quae  vero  dicerentur  a  Lueio  homine,  omnia 
ad  mores  personae  accommodarentur.  Hujus  enim  le- 
vitati  convenit,  in  re  turpi  sollenni  illa  formula  7)  ridicule 
uti  et,  quum  de  quaestione  ad  gravem  philosophiam  per- 
tinenti  diseruisset,  paullo  post,  quum  in  re  voluptaria 
versaretur  oratio,  poetico  verborum  cultu  omnia  exor- 
nare  8).  Omnia  denique,  quae  Hypatae  fiunt,  quemadmo- 
dum  illi  de  Lucio  fabulae  callide  intexuntur,  sic  res  ridi- 
culas  suo  colore  imbutas  quodammodo  exprimunt.  Neque 
tamen  hoc  satis  constanter  fit  et  semper  potius  cernas 
Sophistam  artem  ostentantem,  qua  res  et  homines  de- 
scribere  possit,  quam  rem  ipsam  agi  et  personas  loqui. 
Ubi  vero  in  asinum  mutatus  est  Lucius,  variae  fabulae  con- 
jectae  nullo  inter  se  continentur  societatis  vinculo,  nisi  quod 
narrantur  ab  eodem  Sophista,  qui  sive  res  levis  sit  sive 
seria,  ut  ridicula  videatur,  laborat,  modo  tumido  ludens 
dicendi  genere,  modo  lascivo. 

Plutarchi    vero   genere    quod   se   ortum  fingit   Apu- 


7j  Quod  bonum  et.  cet.  H.  6. 
8)  II.  42. 

lejus  9),  id  vicletur  significare  voluisse,  se  in  mysteriis 
colendis  illum  phdosophum  ducem  atqne  autorem  secu- 
tum  esse.  Nam  inter  ea,  quae  multa  et  mira  in  Graecia 
viderat  Apulejus,  praecipuum  locum  tenuerunt  mysteria, 
quibus  fieri  non  potuerat,  quin  juvenis  discendi  cupidus 
et  acri  ingenio,  et  alliceretur  et  visis  caperetur.  Sed  tan- 
tum  abest,  ut  Apulejus,  quum  illa  scriberet,  Mysteria 
aequalibus  commenclare  studuerit,  ut  quemadmodum  omnia, 
sic  ea,  quae  de  sacris  narrantur,  quum  invenisset  ut  poeta, 
ad  lectores  eadem  ridicula  indutus  persona  protulerit.  Ita 
enim  descripsit  omnia,  quasi  ipse  in  noctis  silentio  et 
imminente  luna,  quum  postero  die  foret,  ut  mysteriis  ini- 
tiaretur,  in  amaeno  sinus  Saronici  litore  ambulasset  et  mox, 
exorto  die,  laetis  hominum  turbis  immixtus,  sollemnem 
pompam  esset  prosecutus.  Sed  eadem  est  in  hac  parte, 
quae  in  ceteris,  ridiculi  captatio  *).  Quocl  si  vere  dicitur 
Apulejus  in  primo  libro  undecimo  Lucii  personam  cum 
sua  quasi  tacite  commutasse,  tamen,  quod,  qui  paullo 
ante,  quasi  sit  Patrensis,  parentes  et  familiares  '1ad  suum 
conspectum"  dicit  festinasse,  is  repente  Madaurensem  se 
se  esse  confitetur 2),  haec  nova  et  absurda  metamorphosis 
ita  comparata  est,  ut  Apulejus  eam  a  lectoribus  rideri 
voluerit.  Atque  poterat  sane  Apulejus  illis,  qualeseunque 
fuerunt,  Mysteriorum  imaginibus  ad  honestas  et  severas 
cogitationes  excitari;  poterat  et  sentire  et  docere,  ho- 
mines  "erroribus  et  vitiis  immane  efferatos11  3)  pie  Deum 
colendo  et  honesta  vita  ad  humanitatem  restituendos 
esse;  certe  is  non  erat,  qui  posset  sibi  persuadere,  Deo- 
rum  species  sibi  fuisse  oblatas.     Haec  vero  de  se  fingere 


9j  I.  2. 

1)  XI.  44.  -16.  p.  781.  784. 

2)  Met.  XI.  18.  27. 

3)  De  Deo  Socr.  c.  III. 

in  hujusmodi  libro,  quum  ipse  in  procerum  domos  re- 
ceptus 4)  eorum  oblectationi  se  daret,  non  erat  ejus,  qui 
poeticae  inventionis  suavitate  vera  et  honesta  aequalibus 
commendare  studeret.  Quae  quae  ita  sint,  apparet,  Meta- 
morphoseon  scriptorem  et  in  rebus  et  in  sermone  libere 
et  suo  animo  indulgentem  semper  ita  ludere,  ut  potest 
nemo,  nisi  qui,  multa  et  praeclara  studio  et  amore  amplexus, 
nihil  nolit  ad  ludendum  adhibere. 

Si  igitur  hic  e&t  totius  libri  quasi  habitus  et  color, 
quali  dicendi  genere  usus  sit  Apulejus,  in  singulis  videamus. 
Atque  si  has  Metamorphoses  cum  iis  conferas,  quae  in 
Luciani  libello  leguntur,  apparet  Apulejum  semper  id 
egisse,  ut  omnia  pleniora  redderet  et  majora  et  quae  res 
oculis  legentium  quasi  subjicerent.  Quae  Lucianus  breviter 
et  simpliciter  narravit,  ea  Apulejus  ornatis  descriptionibus 
quasi  dilatat.  Sive  in  Thessaliam  proficiscitur  Lucius, 
non  potest  facere,  quin  describat,  qualis  via  fuerit,  qui 
comites,  quo  denique  colore  equus;  sive  in  amphithea- 
trum  asinus  deducitur,  in  spectaculis  narrandis  diu  deti- 
netur.  Hanc  rerum  rationem  secutum  est  dicendi  o-enus, 
quum  opimum  et  quasi  exaggeratum,  tum  semper  in  ri- 
dicula  quadam  contentione  positum.  Quamvis  Apulejus 
a  nulla  re  longius  absit,  quam  a  Frontoniana  diligentia, 
ut  qui  non  minori  properatione  et  licentia,  quam  oblectandi 
studio  scripserit,  tamen  suo  ingenio  eo  delatus  est,  ut 
Frontonis  illa  praecepta  quodammodo  sequeretur,  quibus 
jubetur  discipulus  "omnia  de  vulgaribus  elegantia,  de  con- 
taminatis  nova  reddere,  imaginem  aliquam  accommodare, 
figuram  injicere11  6).  Quamquam  apparet,  Frontonem  nihil 
magis  improbaturnm   fuisse,    quam   hanc   "confusam  elo- 


4)  Flor.  XV. 

5)  Fronto  ad  M.  Gaes.  de  El.  6. 


29 

quentiam11  6)  Vides  enim  dicendi  genus  ex  varia  Latino- 
rum  scriptorum  lectione  collectum  et  mixtum,  nt  cujusque 
ratio  proposito  Apuleji  aptissima  visa  est,  ita  ex  ea  po- 
tissimum  colorem  ducere:  qui  vero  sermo  in  communi 
et  remissa  vel  scribendi  vel  loquendi  consuetudine  verse- 
tur,  eum  omnium  minime  imitari  posse,  quia  semper  anxie 
vitat,  ne  quid  otiosum  sit  et  vulgare  et  quod  non  suo 
novoque  flore  distinguatur  et  lumine.  Neque  minus  in 
singulis  verbis  et  simplicibus,  quam  in  declinatis  et  junctis 
haec  insolitae  et  argutae  cernitur  elocutionis  captatio.  Quum 
enim  in  singulis  verbis  rhetores  tria  esse  voluissent,  qui- 
bus  quasi  luminibus  distingueretur  oratio,  si  verbum  aut 
priscum  esset  aut  novum  aut  translatum,  in  omni  hujus 
ornatus  genere  frequens  est  Apulejus,  maxime  vero  pri- 
scis  usus  est  verbis,  quibus  Plautino  quodam  lepore  re- 
spergeretur  oratio  7).  Saepissime  vero,  ut  ridiculus  fiat  ser- 
mo,  in  usitato  vocabulo  ad  propriam  et  obsoletam  signi- 
ficationem  reditur  8).  Atque  quod  in  singulis  verbis  fit, 
idem  fit  in  conjunctis  9)  ut  vulgaria  verba  priscis  et  inu- 
sitatis  mutentur.  Novavit  autem  Apulejus  non  tam  voces 
simplices  quam  vocum  significationes,  nulla  interdum  ne- 
cessitate  ductus  nec  interpretandi  licentia  sed  quo  quid 
inusitati  et  ridiculi  haberet  oratio.  Quo  in  genere  est  illud 
"forensis  sermo,11  quod  in  eo  ipso  loco  positum,  ubi  ser- 
monis  quandam  barbariam  excusat,  fieri  non  potest,  quin 
ridicule  quaesitum  sit.  Sed  dubitari  potest,  utrum  Apu- 
lejus  hoc  verbum  Graeco  clyooalog  ')    respondere  voluerit 


6)  Id.  d.  or.  IV.  \. 

7)  Protelare,  prominari,  commodum,  prosapia  et.  cet. 

8)  Adorare  =  alloqui,  tolerare  =  tollere  IV.  26.,  (laciniae)  lite- 
ratae  VI.  (Pl.  Rudens:  urna  literata),  (farina)  candidati  IX.  42. 

"     Fabricare  risum,  eximie,  solidum  metuere  1.  irasci.  V.  28. 
')  Gell.  XVII.  3.  ayoQuiog  =  "male  literatus.'1 

an  sit  ductum  a  Latino  "foras"  2).  Eodem  pertineat  ge- 
nerosus  3),  levigare  laborem,  detestari  =  testes  exsecare 
(VII.  28),  expugnare  (VIII.  12)  =  pugnis  evellere  et  cet. 
Quo  in  genere  Apulejus  et  Tertullianus  genere  tam  si- 
miles  sunt,  quam  in  singulis  dissimiles.  Nam  uterque, 
quasi  communi  sermone  contenti  non  essent,  vocum  sig- 
nificationes  licenter  immutaverunt.  Sed  quum  multa  non 
tam  quaesita  videantur,  quam  ex  provinciali  quadam  inso- 
lentia  profecta,  amplius  de  hac  re  infra  dicemus.  Quem- 
admodum  autem  usitatis  verbis  prisca  aut  nova  sic  propriis 
semper  ea  praefert  Apulejus,  in  quibus  aut  aliqua  translatio 
inest  aut  amplificatio.  Ut  tergum  semper  fere  spinulam 
dicit,  cupere  gestire,  oculos  lunina,  contemplari  saepe  ar- 
bitrari.  Eodem  pertinent  4)  interfecta  virginitas  5)  lurore 
alius  6)  solari  7),  contruncare  cibum  et  quae  suut  ejusdem 
generis.  Atque  petuntur  hae  translationes  ex  omni  La- 
tini  sermonis  aetate,  ut  non  minus  multa  cum  recentiori- 
bus  8)  quam  cum  priscis  Apulejo  sint  communia. 

Deinde,  quae  est  festinantis  scriptoris  in  imaginibus 
concipiendis  celeritas,  derivatis  vocabulis  quam  simplici- 
bus  uti  maleut.  Hinc  participia:  caloratus,  exasperatus 
(mons),  buxans,  vernans,  araneans,  pro  adjectivis  adbibita, 
quo  magis  in  agendo  ponantur  res.  Rursus  pro  participiis 
substantiva,  quae  in  -tor  desinunt  quibus  id,  quod  quis  agit, 
in  perpetuam  hominis  proprietatem  mutetur.  Quod  idem 
in  vocabulis  liberius  et  derivandis  et  componendis  cerni- 


2)  Si  recte  legit  Hildebrand  locum  IV.  13.  hoc  statuendum  vide- 
tur.     Quod  argumentum  idem  a  Columella  petiit,  nihili  est. 

3)  Met.  V.  29. 

4)  Met,  I.  3. 

6)  Met.  IV.  4.    Tert.  Apol.  48.  lux  interfecta. 

6)  Met.  I.  6.    Tert.  Apol.  59. 

7)  Met.  II.  25.    Tert.  9.  IV. 

8)  Scena,  pignus,  sacramentum  et  sim. 

tur.  Nam  et  festinantis  est  et  celeris  ingenii,  quae  in  com- 
muni  et  quasi  sedata  scribendi  consvetudine,  quum  sint 
ex  pluribus  notionibus  quasi  composita,  pluribus  verbis 
enuntiantur,  ea  uno  verbo  et  una  cogitatione  comprehen- 
dere.  Accedebat  quod  hsec  audacia,  quo  minus  Latine 
scribentibus  concedebatur,  eo  plus  habebat  et  novi  et  in- 
terdum  ridiculi. 

Jam  vero  in  verbis  jungendis  et  in  tota  sententia 
oratione  conformanda,  eo  dicendi  genere  utitur  Apulejus, 
quod  ad  poetarum  similitudinem  accommodatun  nimio  or- 
natu  et  putidum  fiat  et  corruptum.  Invenias  multa,  quae 
poetae  in  verbis  immutandis  et  transferendis  invenerunt 
ausique  sunt  felieiter,  ea  Apulejum  sic  imitari,  ut,  amissa 
brevitate,  intereat  etiam  orationis  gratia  et  venustas 9). 
Cernitur  etiam  corruptum  judicium  in  verbis  aut  prave 
translatis  aut  longius  J).  Omnino  est  in  tota  Metamorphosi 
quum  ornamentorum  molesta  luxuries  2)  tum  rapida  et  in- 
terdum  celeritate  csecata  oratio.  Ataque  quamvis  universo 
genere  nihil  Apulejo  tam  dissimile  sit,  quam  Tertullianus, 
cujus  oratio  quum  peracuta  tum  nimia  brevitate  concisa 
verborum  numerum  sententiis  fere  consequitur,  tamen  in 
eo  similes  sunt,  quod  nimium  festinantes  ssepe,  quid  sentiant, 
indicant  magis  quam  declarant.  Cujus  rei  exempla  sunt 
non  solum,  quod  multa  verba  contra  morem  soli  casui 
accusandi  conjungunt 3)    sed   maxime   usus   vocum,   quas 


9)  Alluvies  quietas  temperare  XI.  2.  pensilem  gradum  paululatim 
minuere  V.  20.  lenem  gradum  et  obnixum  silentium  tolerare  IV.  4  0. 
mortem  fratri  paratam  bibere.  X. 

J)  Crassis  aurihns  respuere  I.  4.  affulsit  fortunnae  nutus  hilarior. 

2)  Propellor  ad  incurva  spatia  flexuosi  canalis,  ut  in  orbe  termini 
circumfluentis,  reciproco  gressu  mea  recalcans  vestigia,  vagarer  erroro 
certo  IX.  41  p.  G14. 

3)  Mentiri  sororem,  et  similia.  perseverare  puellam  Tert. 

vocamus  praepositiones  4).  Omnino  quae  Latinaa  dictionis 
propria  fuerat  perspicuitas,  in  his  Afris  scriptoribus  nulla 
est.  Neque  enim  quidquam  antiquis  scriptoribus,  qui  ex 
crebris  et  arte  inter  se  connexis  enuntiationibus  orationem 
struebant,  tam  dissimile  est,  quam  Apulejus,  qui  nomini- 
bus,  quae  vocant,  conficit  omnia,  et  vincula  illa,  quibus 
inter  se  coagmentatur  oratio,  paene  exsilio  damnavit. 

Haec  festinatae  scriptionis  luxuria  effecit,  ut  in  numeris 
et  verborum  complexionibus  nihil  his  Metamorphosibus 
magis  inconditum  reperiri  possit.  Atque  in  descriptio- 
nibus  quidem  eadem  cernitur  argutiarum  et  concinnitatis 
nimia  captatio,  cujus  in  Floridis  mentionem  fecimus.  Sed 
in  Floridis,  ne  aures  fatigarentur,  cavit  diligenter,  in  Me- 
tamorphosibus  vero  is  est  inconditae  orationis  cursus  eaque 
ubertas,  quam  vix  legentis  attentio,  nedum  audientis  pro- 
peratio  sequi  possit  et  excipere  5).  In  narrando  vero  verba 
plerumque  ita  continuat  Apulejus,  ut  numero  omnino  careat 
oratio.  Dum  enim  properat  ad  descriptiones,  in  quibus 
magis  elucere  possit  rhetoris  facundia  neque  aut,  ut  fit  in 
vulgari  et  remisso  sermone,  brevibus  sententiis  vult  ora- 
tionem  solvere  aut  devinctionibus,  quas  vocant,  senten- 
tiarum  uti  callet,  sed  una  enuntiatione  multas  res  ver- 
borumque  copiam  inutilem  colligit3  fit,  ut  multa  sententiae 
membra  conjecta  magis  quam  coagmentata  duram  et  mo- 
lestam  reddant  orationem  6).  Quantum  igitur  ab  accuratae 
scriptionis  elegantia,  tantum  abest  a  quotidiani  sermonis 
candore  et  simplicitate.  Sed  haec  molesta  ratio  posteriorum 


4)  T.  ex.  in:  in  avem  gestire  Met.  II.  25.  in  mortuum  jacere,  in 
cervum  ferinus  II.  4.  Tert.  Apol.  40.  vis  undarum  Lucaniam  in  Si- 
cilise  nomen  relegavit.  (Prop.  IV.  44.  82.  somniaque  in  faciem  credita 
saepe  meam). 

5)  IX.  44,  42. 

6)  IX.  44.  p.  624.  24.  p.  633. 

librorum  magis  propria  sunt.  Nam  quo  longius  progre- 
ditur  Apulejus,  eo  magis  tumida  dictione  depravantur 
omnia.  In  primis  autem  tribus  libris  omnia  brevibus 
carpta  verborum  continuationibus  simplicius  narrantur  et 
aequabilius. 

Fabulae  vero  illi,  quae  de  Psyche  narratur,  quamvis 
multa  cum  ceteris  communia  sint,  tamen,  nescio  quomodo, 
hic  placent,  quae  displicent  illic. 

Nam  quum  esset  ex  mente  Platonis  7)  adumbrandum, 
in  animum  humanum  quam  vim  haberet  amor,  om- 
niaque  Lucianeo  lepore  ad  Deorum  personas  referenda, 
et  res  erat  digna,  in  qua  modo  molli,  modo  grandi,  sem- 
per  autem  florido  pictoque  dicendi  genere  uteretur,  et  si 
quid  aut  in  mollitia  lascivum  est  aut  in  gravitate  turgi- 
dum,  non  temere  id  fieri  videtur,  quia  res  propter  se 
ipsam,  non  solum  propter  Apuleji  consilium  ex  levitate  et 
gravitate  quasi  mixta  est  et  temperata.  Totum  hoc  di- 
cendi  genus,  quamvis  ex  aliqua  parte  ei  consimile.  sit, 
quod  in  Frontonis  fabula  de  "Somno1"1  et  Senecae  Apoco- 
lynthosi  adhibetur,  tamen  neque  in  Latinis  literis  quid- 
quam  habet,  quocum  conferri  possit  et  ex  Graeco  nihil 
sumpsit,  nisi  quod  ferret  interpretandi  negligentia.  Captus 
rei  pulchritudine  et  suo  ingenio  tanquam  liberas  remittens 
habenas  Apulejus  novum  quoddam  invenit  dicendi  genus, 
quod  ut  multis  in  partibus  elegans  non  sit  et  Latinum, 
tamen  ita  comparatum  est  ut  simul  cum  fabula,  qualis  est 
apud  Apulejum,  natum  videatur.  Nam  ut  habuerit  Apu- 
lejus  aliquam  de  Amore  et  Psyche  fabulam,  quam  de 
Graeco  in  Latinum  converteret,  certe  non  ea  erat,  quam 
nos  Latinam  legimus.  Unus  Apulejus  repertus  est,  qui 
tam  contrarias  res  inter  se  conciliare  posset,  ut  non  solum 


7)  Cfr.  Plato.  Symp.  XXII.— XXX. 


34 


Luciannm  8)  cum  Platone  9)  coujungeret,  sed  etiam  Graecae 
poesis  suavitatem  cum  novorum  Sophistarum  lascivia  et 
audacia.  Atque  quemadmodum  Apulejus,  quum  neque 
Gra;cus  esset  neque  Romanus,  omnes  fere  Graecorum  Ro- 
manorumque  artes  literasque  suo  ingenio  complexus  est, 
sic  haec  Graeca  fabula  ab  ingenio  Apuleji  ita  tanquam  re- 
nata  prodiit,  ut,  quum  multa  immixta  habeat,  quae  nec 
Graeca  sunt  nec  per  se  pulchra,  tamen  in  suo  et  novo 
pulchritudinis  genere  versetur. 

Atque  quemadmodum  praeclare  inventa  est,  sic  ita 
narratur  haec  fabula,  ut  nihil  in  illo  genere  suavius  in- 
veniri  possit.  Primum  ita  festinat  oratio,  quasi  autor  somnii 
mira  narraturus  spectacula  timeat,  ne  priusquam  ad  finem 
ventum  sit,  mentem  capiat  oblivio,  vel  potius  quasi  me- 
tuens  de  "somnii  mensura"  adhuc  videat  illa  speciosa  mi- 
racula.     Sed   haec  festinatio  fabulantis  est,  non  scribentis. 


S)  Nam  dubitari  non  potest,  quio  ea  fabulae  pars,  quse  est  de 
Diis  Olympicis,  de  Luciano,  aequali  fere  scriptore,  sumta  sint,  quamvis 
fortasse  sint  multa,  quae  Lucianus  non  invenerit.  Quod  enim  Jupiter 
queritur,  se  ab  amore  in  animalia  omnis  generis  mutatum  fuisse,  quod 
Venus  minatur  se  filium  armis  spoliaturam,  eadem  in  Dialogis  Deorum 
leguntur.  Cfr.  Dial.  Deor.  II.  XI.  Ap.  Met.  VI.  23,  V.  29.  De  Mer- 
curii  praeconis  laboriosa  persona  vid.  Luc.  bis  acc.  Ille  de  aetate 
amoris  ludus  Met.  V.  34.  invenitur  apud  Lucianum,  Dial.  Deor.  II.  et 
Plat.  Symp.  4  8.  Haec  igitur  fabula  suavissima,  ex  multis  et  dissimi- 
libus  composita,  qualis  est,  Apuleji  ingenio  deberi  videtur. 

9)  Ubi  Apulejus  de  iis  Daemonibus  disputat,  (Flor.  X.  de  Deo 
Socr.)  qui  "semper  a  corporis  compedibus  et  nexibus  liberi  certis 
potestatibus  curant"  et  tamen  omnibus  Lominibus  praepositi  sunt, 
semper  solos  amorem  nominat  et  ■ —  Somnum  rCfr.  Fronto).  In 
Dialogo  illo,  qui  inscribitur  Asclepius,  multa  dicuntur  de  amore,  qui 
homines  de  futurae  aeternitatis  spe  in  vita  mundana  periclitantes  ad 
Deum  ducat.  Quin  etiam  Hermes,  quem  Apulejus  (Apol.)  quasi  pe- 
culiarem  Daemonem  colebat  quique  et  ex  Aegyptiorum  et,  si  velis, 
Graecorum  disciplina  inter  Deos  et  mortalia  quasi  intercedit,  in  illo 
dialogo  Divinus  cupido  vocatur  c.  4.  Cfr.  Plut.  de  Is.  c.  49.  54. 

Tanquam  ante  oculos  versetur  res,  quam  lectoribus  non 
nisi  commonstret,  iis  vocabulis,  quibus  quasi  articulis  con- 
nectuntur  sententiae,  ut  lentis  et  non  necessariis  uti  neghVit. 
Suam  quaeque  sententia  comprehensionem  conficit.  Quse  si 
quando  est  longior,  non  miramur '),  quod  ne  respirandi 
quidem  tempus  est,  priusquam  omnia  quae  possit,  dixerit 
de  iis  rebus,  quae  verbis  exprimi  omnino  non  possint.  Quum 
ad  finem  comprehensionis  ventum  est,  aut,  levi  copulandi 
particula  injecta,  quasi  metuat  ne  interpelletur,  cursum 
repetere  festinat  aut  consistit,  tanquam  miraculo  attonitus, 
et  stupore  excitus  ac  metuens,  ne  quid  praeterlapsum  sit, 
rursus  pergit  festinare.  Atque  quamvis  tota  fabula  in 
eadem  festinatione  versetur,  tamen  suum  cujusque  partis 
proprium  est  dicendi  genns.  Prima  pars  quasi  exsultans 
procedit,  laeta  pulchritudine  Psyches;  in  iis,  qua?  de  domo 
Cupidinis  narrantur,  omnis  oratio  ejusmodi  est,  quae  su- 
spendat  animum  et  exspectationem  moveat.  Felix  scri- 
ptoris  ingenium,  qui  plura  concepit,  quam  quae  possit  ver- 
bis  exprimere,  nova  verba  callide  invenit 2).  Iam  vero 
quis  non  ferat,  Amorem  turgido  sermone  querentem  3), 
qui  sciat,  in  illa  curiositate  omnem  Psyches  fortunam 
verti  neque  oblitus  sit,  tamen  omnia  etiam  in  hac  fabula 
ad  ludum  comparata  esse?  In  dubitatione  Psyches  tenera 
fit  et  trepida  oratio  4),  cum  eadem  Psyche  anxia  errat  et 
sollicita,  tanquam  aestatis  et  floribus  picta  atque  exornata, 
et  fatigata  calore,  donec  cum  Cupidine,  "pinnis  refectis,11  ad 
lastum  exitum  quasi  provolat. 

In  iis,  quae  de  philosophia  scripsit  Apulejus,  aut  ve- 


*)  Met.  IV.  23.  363.  V.  35.  346. 

2)  Defletus  =  fbrgraten  —  decantatus  =   fbrtrollad,  inhumanus 
=  bfvermensklig,  efferare  argentum.  V.  2. 
8)  V.  12. 
*)  Psyche  misella  etanimi  tenella  V.  48.  21.  p.  359. 

terum  philosophorum  placita  exposuit  aut  Graece  scripta 
in  Latinum  convertit.  Quorum  ille  Dialogus,  qui  de  Deo 
Socratis  inscribitur,  quemadmodum  in  initio  Floridis  si- 
millimus  est,  sic  testimonio  est,  Apulejum  philosophis 
etiam  Latinis  multum  operae  dedisse.  Nam  extremus 
Dialogus  et  sententias  et  dicendi  genus  e  Seneca  sumsit, 
et  medius  in  sententiis  artius  connectendis  et  explendis 
verborum  quasi  orbibus  vetus  et  Ciceronianum  dicendi  ge- 
nus,  quale  est  in  illius  de  philosophia  libris,  quodammodo 
imitatur.  Quod  idem  ad  initium  maxime  libri,  qui  in- 
scribitur  "de  Mundo"  transferri  potest.  Ceteri  libri,  Me 
Dogmate  Platonis"  et  "Asclepius"  in  inculta  simplicitate 
versantur.  Quod  dicendi  genus  quoniam  nihil  habet  pro- 
prium,  non  amplius  in  hac  parte  commentationis  moran- 
tes  ad  alteram  nos  transferemus.  In  qua,  ut  diximus, 
quum  conabimur  exponere,  quid  cum  Romanis  scriptori- 
bus  commune  habuerit  hic  Afer,  tum  quaeremus,  num  quid 
Apulejo  proprium  sit,  quod  hominis  peregrini  et  ab  ingenio 
linguas  Latinae  aliquo  modo  remoti  esse  videatur. 

Plauti  igitur  et  Terentii  sermonem  Latinum,  si  quis 
cum  Seneca  vel  Quintiliano  comparat,  linguae  Latinae  du- 
centis  illis  annis  magnam  factam  esse  mutationem  intelli- 
git.  Quum  enim  multa  apud  priscos  scriptores  incerta 
quasi  fiuctuarent,  eruditior  aetas  rationem  adhibens  emen- 
daverat  vitiosam  consuetudinem.  Eadem  politorum  ho- 
minum  sive  ratio  sive  voluntas,  quum  ea,  quae  aut  pingue 
quiddam  sonarent  aut  asperum,  iis  commutavisset,  quae 
magis  pressa  essent  et  mollia,  tum  in  vocabulis  vel  deri- 
vandis  vel  jungendis  artioribus  cancellis  se  circumscribe- 
bat.  Malebat  enim  simplicium  vocabulorum  callida  et  di- 
ligenti  junctura,  quidquid  opus  fuisset,  significare  quam 
aut  aemulari  Graecorum  copiam  aut  in  elaborata  scri- 
ptione  quotidiani  sermonis  licentia  uti.     Denique,  volente 

nsu,  multa  vocabula,  aut  moriebantur  aut  ex  ea  significa- 
tione,  qua  nata  erant,  decedebant.  Ex  his  causis  orta  erat 
elegans  illa  et  Romana  scribendi  consuetudo,  quam  ne- 
mini  licebat  excedere,  qui  se  inter  eruditos  scriptores 
referri  vellet. 

Atque  queritur  nonnunquam  Quintilianus,  suas  setatis 
eloquentiam,  quum  nimio  elegantiae  studio  5)  et  prisca  atque 
vulgaria,  et  fingendi  audaciam  anxie  fugeret,  magnam  ser- 
monis  partem  sibi  abscidisse  6),  nihil  ausam  esse  ex  se 
ipsam  generare  7).  Quantum  vero  fuerit  eorum  fastidium, 
qui  in  hoc  genere  Quintiliano  quoque  modum  transgredi 
viderentur,  ex  eo  conjicitur,  quod  multa  verba,  quibus 
Cicero  non  ita  raro  usus  est,  ipse  Quintilianus,  tanquam 
horrida  et  ex  ultimis  vetustatis  tenebris  repetita,  in  erudito 
sermone  adhiberi  vetuit  8).  Ita  factum  est,  ut  latius  trans- 
ferri  posset,  quod  in  nominibus  declinandis  dixit  Quinti- 
lianus,  aliud  esse  Latine  loqui,  aliud  Grammatice.  Sed 
ut  omnia,  quae  modum  excesserunt,  sic  haec  nimia  et  mo- 
rosa  diligentia  versa  est  in  contrarium,  Nam  secuta  est 
aetas,  quae  in  antiquis  literis  ita  versaretur,  ut  recentiores 
aut  ignoraret  aut  vituperaret  acerbe.  Gellius,  quum  tot 
historicos  nominet,  nunquam  aut  Livii  aut  Taciti  men- 
tionem  facit,  neque  in  poetis  ultra  Catullum  et  Vergilium 
progreditur.    Plautum  vero  ceterosque  antiquos  fabularum 


5)  (Scholastica)  exercitatio  ab  omni  veritate  sejuncta.  Inst.  VIII. 
3.  23. 

6)  1.  c. 

7)  VIII.  6.  35.  Vix  illa,  quae  na^ayofxsva  vocant,  quae  ex  vocibus 
in    usum    receptis    quocunque   modo    declinantur,  nobis  permittimus, 

qualia   sunt   sullaturit  et  proscripturit — -  Eo  magis  neces- 

saria   abusio   quae  non  habentibus  suum  nomen  accommodant,    quod 

in  proximo  est,  ut:  Et  jam  leo  pariet etj  parricida  matris  quoque 

et  fratris  interfector  et.  cet. 

8)  VIII.  3.  oppido,  reor,  eerumna  et.  c. 

scriptores  et  Catonem  et  Sallustium  narrat  in  omnium  ma- 
nibus  fuisse,  qui  artes  liberales  attingerent. 

Neque  hos  scriptores  tanquam  optimos  illos  quidem 
sed  vetustos  et  obsoletos  admirabantur,  sed  quorum  re- 
verenda  simplicitate  delectabantur,  eosdem  habebant  La- 
tinae  linguae  autores  locupletissimos.  Est  apud  Gellium  9), 
Frontonem  vehementer  iratum  fuisse,  si  cui  verba  Catonis 
et  Enni  dehonesta  et  deculpata  viderentur.  Idem  x)  Fronto, 
quum  de  quaastione  quadam  grammatica  disputatur  et  au- 
tor  adhibetur  Plautus,  "linguae  latinae  decus,11  quaeri  jubet 
ex  illa  antiquiore  cohorte  vel  oratorum  vel  poetarum  scri- 
ptorem  assiduum  et  classicum,  cujus  testimonio  solvatur 
dubitatio  2).  Ita  quum  et  plurimum  legerentur  illi  antiqui 
scriptores  et  tanquam  Latini  sermonis  autores  optimi  pro- 
barentur,  fieri  non  poterat,  quin  a  serioris  aatatis  ratione 
recederetur  et  consuetudine. 

Sed  si  quis  rationem  sibi  reddebat,  quid  in  antiquis 
probaret,  nec,  quidquid  apud  illos  legisset,  in  suum  ser- 
monem  vellet  recipere,  animadverteret  necesse  erat,  ipsos 
illos  antiquos  scriptores  inter  se  tam  dissimiles  esse,  ut, 
si  alterum  vellet  imitari  et  in  ea  re  sibi  constare,  alterum 
probare  non  possel.  Atque  Fronto  quidem  in  hac  re  ut 
rhetor  videtur  versatus  esse,  non  ut  grammaticus.  Nihil 
is  in  antiquis  rerum  scriptoribus  tantopere  laudabat,  quam 
quod  sermone  puro  et  modesto  usi  essent  neque,  ubi  pos- 
set  res  propriis  verbis  significari,  ambitus  istos  et  cir- 
cumitiones   desiderassent 3).     Ipse  fatetur,  se,   quum  jam 


9)  N.  A.  XIX.  40. 

*)  Ibd.  XV.  9. 

2)  Ibd.  V.  21.  M.  Catonem,  Q.  Claudium,  Valerium  Antiatem, 
L.  iElium,  P.  Nigidium,  M.  Varronem  subscriptores  approbatoresque 
habemus  praeter  poetarum  oratorumque  veterum  multam  copiam. 

5)  Fronto  de  Or.  IV.  3. 


adultus  esset,  nondum  quidquam  veterum  lectionum  ad- 
didicisse 4)  nec,  quum,  confirmato  judicio  autorem  quse- 
reret,  ultra  Sallustium  regressus  est.  Quem  sequen- 
tem  dicit  se  ipsum  vulgaribus  et  obsoletis  verbis  uti, 
quia,  nisi  id  saltem  sciret,  deteriora  loqueretur  5).  Sed 
quemadmodum  numquam  reperitur,  quas  recentior  aetas 
certa  ratione  damnasset,  ideo  probasse,  quia  essent  anti- 
qua,  sic  tantum  abest,  ut  quam  in  vocabulis  vel  jun- 
gendis  vel  derivandis  prisci  poetae  sibi  sumserint  licen- 
tiam,  eam  suis  aequalibus  concessam  voluerit,  ut  nisi 
timide  et  commemorato  autore  figmentis  Plauti  vel  La- 
berii  non  utatur  6). 

Sed  quum  non  omnes  eadem,  qua  Fronto,  diligentia 
uterentur  et  judicii  subtilitate,  factum  est,  ut  in  omni  ser- 
monis  genere  verba  quae  vel  horrida  vel  ficta  audacius  ex 
antiquissimo  quoque  poetarum  arripuissent,  cum  quadem 
ostentatione  inculcarent,  obliti,  quid  in  eleganti  prosa  ora- 
tione  deceret  et  spreta  non  minus  vulgari  loquendi  con- 
suetudine  quam  optimorum  scriptorum  autoritate.  Narrat 
Gellius  7),  se  ipsum,  quum  priscos  libros  legisset,  multa 
inusitate  dicta  notasse,  quibus  in  prosa  oratione  uteretur. 
Idem  Gellius,  quamvis  et  suo  et  Favorini  nomine  8)  eos 
vituperet,  quos  dicit  nimis  priscas  et  ignotas  voces  in 
communi  sermone  expromsisse,  ipse  librum  illum,  qui 
inscribitur  "Noctes  Atticae,11  ita  scripsit,  ut  sit  ex  priscis 
lectionibus  quasi  mixtus  et  compositus. 

Serpsit  deinde  res  et  mox  erat  modesta  consuetudo, 
quae   fuerat  inepta  imitatio.     Erant  tamen  in  hac  ratione, 


4)  Epist.  ad  Marc.  II.  4. 
&)  D.  Orat.  III.  3. 

6)  Eo  loco.  IV.  L 

7)  N.  A.  XVUI. 

8)  N.  A.  I.  40.  XI.  7. 

in  quibus  non  tam  verba  quam  ingenium  moreroque  ser- 
monis  antiqui  sequerentur  et,  quum  ab  eleganti  scri- 
bendi  ratione  decederent,  ad  communis  sermonis  accede- 
rent  similitudinem.  Namque  ea  verba,  quae  Gellius  Latina 
esse  defendit,  non  sunt  e  prisci  cujusdam  sermonis  usu 
petita  sed  a  poetis  audacter  ficta,  nec  quaerebatur,  utrum 
his  verbis  uti  liceret,  nec  ne,  sed  utrum  liceret  illorum 
poetarum  consuetudinem  imitari,  an  esset  in  elegantis 
sermonis  finibus  consistendum  9).  Ut  igitur  in  singulis 
multa,  quae  jampridem  ab  usu  intermissa  essent,  in  vitam 
revocaverit  haec  priscorum  imitatio,  tamen  universo  genere 
eodem  ducebat,  quo  haec  aetas  per  se  ipsa  ferebatur,  ut 
relictis  finibus,  in  quibus  dum  constitisset  lingua  Latina, 
Romana  fuisset  et  elegans,  fingendi  licentiam  et  vulga- 
ris  sermonis  consuetudinem  ad  scribendum  afferrt.  Illa 
autem  sumta  licentia,  quum  alia  essent  omnis  vulgaris 
sermonis  communia,  alia  temporum  regionumque  propria, 
ortus  est  novus  sermo,  prisco  ut  in  multis  similis,  sic 
in  multis  dissimilis. 

Quae  cum  ita  sint,  nos  genera  rerum,  non  singula 
sequentes  exponere  conabimur,  quibus  in  rebus  maxime, 
quum  omnes  hujus  aetatis  scriptores,  tum  Apulejus  a  prae- 
cedentis  seculi  ratione  atque  consuetudine  recesserit. 

Gellius,  quo  prisco  quodam  colore  respergeretur 
oratio,  ex  antiquis  Comicis  multas  voces  repetivit,  quae 
quotidiani  et  remissi  sermonis  consuetudinem  reddunt 
neque  erudito  scriptore  satis  dignaa  visae  erant,  quod  in 
iis    aut   nimium    quiddam    inesset    aut   quod   cum  ceteris 


9)  Gell.  N.  A.  XVIII.  -M.  Non  hercle  idem  sentio  cum  Caesellio 
Vindice,  qui  petulanter  insciteque  Furium  .veterem  poetam  dedeco- 
rasse  linguam  Latinam  scripsit  his  vocum  fictionibus,  quse  mihi  quidem 
dictu  profatuque  non  insuaves  esse  visse  sunt:  lutescere,  noctescere, 
virescere  (vires  recuperare)  et.  cet. 

verbis  sententi»  non  cohaereret.  Ut  inibi,  oppido  quam, 
quam,  procul,  admoduni  numero  l)  et  quae  sunt  ejusdem 
generis  2).  Quae  voces  in  omnibus  Apuleji  libris  frequen- 
tantur. 

Eadem  sive  prisci  sermonis  imitatio  sive  vulgaris 
similitudo  in  eo  cernitur,  quod  et  Gellius  et  Afri  scripto- 
res  eas  vocum  figuras,  in  quibus  inest  opimum  quiddam 
et  productum,  brevioribus  et  quasi  magis  comptis  ante- 
ponunt.  Ut  firmiter  3),  sempiterno  4),  paupertinus  5),  fu- 
gela  6)  et  ea  verba,  quae  vocantur  frequentativa.  Demi- 
nutivis  etiam  quod  tam  multis  usus  est  Apulejus,  saapius 
quidem  ridiculam  sermonis  lasciviam,  nonnunquam  vero 
solam  soni  quandatn  amplitudinem  secutus  est7). 

Jam  vero  eo  ipso,  quod  in  priscis  scriptoribus  legendis 
plurimum  versaretur  haec  aetas,  fieri  potuisse,  ut  in  voca- 
bulorum  usu  atque  significationibus  multa  antiqua  in  usum 
revocarentur,  ex  eo  modo  apparet,  quo  de  his  rebus  dispu- 
tat  Gellius.  Queritur  enim  saspissime,  inscitia  temere  di- 
centium  factum  esse,  ut  pleraque  verborum  ex  propria 
significatione  decederent  vel  in  aliam  longe  vel  in  proxi- 
mam,  neque  dubitat  ipse  eorum  sequi  autoritatem,  quos 
dicit  integre  ac  perite  locutos  esse  8).  Quae  querela  quam- 


')  Gell.  XX.  1.  5f. 

2)  Preenimis  XIX.  10.  Oppido  quam,  Gell.  VI.  7.  nimis  quam 
prudenter,  Apol.  48.  Addere  licet:  sane  quam,  praequam. 

3)  Apul.  Apol.  concinniter  Gell.  XVIII.  2. 

4)  Petronius  c.  50.  Diutino.  Apul.  Apol.  H.  nocturno  ibd.  curri- 
culo.  Gell.  XVII.  8.  Apul.  Apol.  44. 

5)  Gell.  XX.  \.  Apul.  Met.  IV.  12. 

6)  Apul.  Apol.  93. 

7)  Semiadopertulus  Met.  III.  15.  grumulus  VI.  10.  Priscum  quid- 
dam  et  rusticum  habent  etiam  substantiva  in  -o-  onis  e.  gr.  Petron. 
68.  occupo.  coco;  bibo,  Gell.  III.  12.  Met,  II.  31.  vitupero,  mendico, 
villico.  Apul. 

8)  Gell.  XIII.  30.  VI.  11. 

vis  id  maxime  doceat,  quantopere  recentiores  literas  aut 
ignoraverit  aut  contemserit,  qui  Plautum  et  Pacuvium 
autores  quasreret,  ubi  posset  Tacito  uti,  tamen  in  hoc 
genere  fieri  non  poterat,  quum  solas  vocum  figuras  9)  et 
usum  antiquorum  sequeretur,  quin  vim  adhiberet  receptaa 
scribendi  consuetudini,  quae  si  solitarium  a  solo  *),  neces- 
sitatem  a  necessitudine,  primorem  a  primo  2)  incredulum 
ab  incredibili  3)  differre  voluisset,  facta  esset  ex  suis  opi- 
bus  divitior.  Idem  Gellius,  quae  in  casibus  et  numeris 
nominum  cum  illa  consuetudine  pugnarent,  priscorum 
autoritate  excusata  defendit.  Disputat  enim  1.  XX.  c.  6. 
grammaticus  quidam,  "patrem  mei"  inusitate  sed  recte 
eaque  ratione,  qua  Plautus  dixerit  ^labori  mei.11  (Cfr. 
Boettich.  Lex.  Tac.  p.  208). 

Quod  si  in  his  rebus,  nulla  causa  permoti,  prisca 
aut  vulgaria  quam  elegantia  maluerunt,  non  est  mirandum, 
si,  ubi  ille  sermo  Latinus  quasi  de  suo  jure  cesserat, 
hoc  egressi  terminos  et  prisca  repetiverunt  et  finxerunt 
nova.  Nam  quemadmodum  omnis  sermo,  sic  latina  lingua 
non  omnibus  opibus  suis  utebatur,  sed  multis  abstinebat, 
modo,  quia  voluerat  usus,  modo  quo  auribus  consuleretur. 
Ut  genere  vocabulorum  ratione  constabat,  sic  in  numero 
bona  consuetudine.  Ac  nescio  an  nullus  sermo  sibi  in 
hac  re  adeo  temperaverit,  quam  Latinus,  qui,  dum  elegans 
erat,  unius  urbis  et  unius  aetatis  consuetudine  tenebatur. 
Itaque  fieri  non  potuit,  quin  quum  tempora  mutarentur 
et  quasi  de  sua  patria  migraret  sermo,  illi  termini  relin- 
querentur.  Primum  igitur  quum  essent  in  Latino  sermone 
multae   vocis   aut  casibus  aut  numeris  adeo  imminutas,  ut 


J)  Id.  XIII.  3. 

2)  Id.  primore  aspectu  II.  7. 

3)  Res  incredulce  VIII.  4. 


43 

essent,  in  quibus  praeter  unum  casum  adverbii  loco  usur- 
patum  nihil  restaret,  nulla  religio  hos  scriptores  tenuit, 
ne  illis  vocabulis  casibus  numerisque  expletis  uterentur. 
Quemadmoclum  igitur  Fronto,  Sallustium  imitatus,  ple- 
rusque,  sic  Gellius  singulus 4),  paucus,  pauxillulus,  Ejus- 
dem  generis  est  apud  Apulejum  aliquantus,  optimas,  fa- 
cetia5)  retrorsa,  nuperus.  Accedunt,  quae  vitiose  ficta 
sunt,  penitus  6),  ubertus  7),  deincipiti  die  8).  Maxime 
vero  cernitur  haec  ratio  in  gradibus,  quos  vocant,  adje- 
ctivorum  formandis.  Est  apud  ipsum  Frontonem  "obser- 
vandissimus"  9),  cujus  generis  ne  in  Gellio  quidem  et 
Apulejo  quidquam  invenias  simile,  qui  ceteroquin  in  hoc 
genere  multa  sibi  permiserunt  ]). 

Sequitur,  ut  de  iis  vocabulis  dicamus,  quae  aut  decli- 
natione  aut  compositione  ex  aliis  finguntur.  Quo  in  ge- 
nere  quuin  dubitari  non  possit,  quin  multa  ad  Graeci 
sermonis  similitudinem  finxerit  Apulejus,  breviter  repe- 
tendum  est,  quid  haec  aetas  et  priores  in  Graecis  aliquo 
modo  transferendis  secutae  sint. 

Priores  igitur  aetates,  quarum  id  commune  fuerat,  ut 
in  utraque  sermo  Latinus  in  celebritate  aut  fori  aut  au- 
ditoriorum  vigeret,  diligenter  cavebant,  ut,  quidquid  assu- 
meretur  ex  Graecia,  ad  Latinae  linguae  ingenium  accom- 
modaretur.  Itaque  nec  Graece  verba  recipiebant,  nisi 
parce   et  paullatim,   nec  dabant  operam,  ut  semper  Lati- 


4)  N.  A.  XVIII.  8.  Praefatio. 

b)  Apol.  Apul.  12. 

6)  Plaut.  Gell.  Apul.  (Gf.  Boettich.  Lex.  Tacit.  p.  437). 

T)  Gell.  XV.  4. 

8)  Apul.  pereger,  Tert.  ad  ux.  parum  pretium.  Ap.  Flor.  XVIII. 

9)  Fronto  Ep.  ad  Antoninum  P.  4. 

')  Adminiculatior  Gell.  Praef.,  faberrimus.    Flor.  IX.  p.  36.    grae- 
catior,  Apol.     Tert.:  necessarior  Test.  An.  IV,  militarior  Apol.  XI. 


44 

num  esset  vobabulum,  quod  responderet  Grseco,  sed  aut, 
quae  Graeci  uno  verbo  dixerant,  pluribus  reddebant  aut 
aliquo  modo  ita  formabant  orationem,  ut  res  transferrentur, 
non  verba.  Uni  philosophiae  major  et  necessaria  conce- 
debatur  libertas,  qua  tamen  nec  Cicero  nec  Seneca  nisi 
raro  et  quasi  pudenter  usi  sunt.  Iisdem  aetatibus  si  quando 
Graeca  vocabula  in  sermonem  Latinum  recipiebantur,  haec 
plerumque,  quoad  fieri  poterat,  Graecam  figuram  retine- 
bant,  quo  agnoscerentur  peregrina,  non  civitate  donata  2). 
Gellius  autem,  qui  scripsit  hac  Romanarum  literarum 
aetate,  quam  possimus  appellare  grammaticam,  primum 
priscos  secutus  multa  Graeca  vocabula  in  Latino  serinone 
inculcavit,  quae  Latina  reddere  sibi  videtur,  si  Latino 
modo  declinantur  3).  Apulejus  vero,  quid  in  hac  re  secutus 
sit,  ex  ipsius  verbis  intelligitur,  quibus  jion  excusavit  sed 
gloriatus  est,  quod  multa  nomina  Romanis  etiam  inusitata 
et  in  illum  diem,  quod  sciret,  infecta,  ita  de  Graecis  fin- 
xisset,  ut  tamen  latina  moneta  percussa  essent4). 

Deinde,  quantopere  studuerit  Gellius,  ut  semper  unum 
reperiret  Latinum  vocabulum,  quod  Graeco  omnibus  nu- 
meris  responderet,  ex  iis  cernere  licet,  quae  in  libri  XX:mi 
capite  quinto  convertit 6).  Itaque,  si,  quae  in  hoc  ge- 
nere  apud  Gellium  Apulejum,  Tertullianum  ab  eleganti 
sermone  Latino  decedunt,  in  eo  maxime  cernuntur,  quod 
aut  data  proportionis   lege,  quidquid  libuit,  finxerunt  aut 


2)  Vid.  Quintilianum,  qui  hanc  rationem  constantissime  seeu- 
tus  est. 

3)  Ut  diatriba,  graphice,  apirocali,  scimpodium. 

4)  Apol.  cap.  38.  addit:  vel  dicant  nobis,  /Emiliane,  patroni  tui, 
ubi  legerint  latine  hsec  pronuntiata  vocabula? 

5)  (hivctusi?  redditur,  opulentise:  "Zvveroq  quum  quaererem  uno 
itidem  verbo  reddere,  alium  non  reperi,  quam  quod  est  apud  Cato- 
nem:  cognobilis." 

iis  usi  sunt  fingendi  modis,  quos  priores  aetates  adhiberi 
noluerunt,  causa  nonnumquam  ea  fuit,  quod  Graecae  lin- 
guae  copiam  aeinulantes  orationem  Latine  formare  ne- 
glexerunt. 

Ac  primum  in  agendi  verbis  a  nominibus  fingendis 
Plautinam  prorsus  licentiam  sibi  sumsit  Apulejus  neque 
id  in  Metamorphosibus  solum  et  in  iis  libris,  quae  in 
philosophia  versantur,  sed  etiam  in  Apologia  6).  Eodem 
modo  participia  declinantur  vel  adjectiva,  cujus  generis 
sunt  ingeniatus,  peculiatus,  ineffigiatus,  quam  figuram,  quum 
inveniatur  apud  omnes  scriptores  Latinos,  qui  ad  com- 
rnunis  et  quotidiani  sermonis  similitudinem  propius  acce- 
dunt  T),  in  eleganti  scribendi  genere  minus  probatam  fuisse 
docet  Quintilianus  8). 

Venimus  ad  nomina  adjectiva,  quae  a  verbis  ita  fin- 
guntur,  ut  actionem,  non  tempore  definitam,  sed  rei  pro- 
priam  et  quasi  perpetuam  significent.  Quorum  quum 
essent  in  lingua  Latina  multi  et  varii  fingendi  modi, 
Apulejus  in  hoc  genere  ita  versatus  est,  ut  omnia  ten- 
taret  et  omnia  undique  arriperet 9).  Sed  quum  ex  his 
figuris  nulla  esset,  qua  ex  verbis  primae,  secundae,  quartae 
conjugationum  adjectiva  activa  ita  fingi  possent,  ut  ma- 
nerent  illae  literae  -  a  -  e  -  i,  quae  harum  propriae  sunt, 
praevaluit  figura  illa  -bilis,  ut  quae  omnibus  radicibus 
accommodari  posset.  Quam  figuram,  si  cum  substantivis 
in  -bulum  compares,  id  proprie  significasse  probabile  est, 


6)  Extraneare  c.   97.  graecissare  98.  infimare,  de  Deo  Socr.  ex- 
pergificare.  Gell.  XVII.  12. 
T)  Cfr.  Suet.  Calig.  c.  52. 

8)  VIII.  6.   32. 

9)  Mansues,    perpes;    uus    attiguus    VI.    42.   prospicuus    II.    22. 
Supplicue  IX.  39.    -lus:  eminulus,  propendulus,  anteventulus  IX.  30. 

quo  res  efficeretur  vel  posset  effici  ]).  Recesserunt,  credo, 
postea  ab  illa  significatione  et  remanserunt  in  iis,  quae 
actionem  verbi  quasi  admittunt.  Has  voces  Apulejus 
modo  hac  2),  modo  illa  3)  significatione,  modo  pro  activis 
participiis  4),  modo  pro  passivis  adhibuit  5). 

Sed  quum  in  hac  re  nihil  Apuleji  proprium  sit,  nisi, 
quod,  data  declinandi  forma,  nova  quasi  ludibundus  fin- 
git 6)  et  iis  figuris  maxime  delectatur,  in  quibus  aut 
duplex  derivatio 7)  inest  aut  soni  quaedam  latitudo,  ne 
multa  colligamus,  ubi  omnia  persequi  non  possimus,  trans- 
eamus  ad  compositionem  verborum,  rem  a  Latinis  scri- 
ptoribus  semper  timide  et  modeste  tentatam.  Quum 
autem  Quintilianus 8)  "expectorare11  et  similia,  quae  a 
nominibus  et  praepositionibus  finguntur,  ut  audaciora 
notasset,  hujus  aetatis  scriptores,  tanquam  eleganti  saepis- 
sime  usi  sunt  ea  fingendi  ratione  9).  Accedunt,  quae  Gel- 
lius  et  Apulejus  nova  et  ad  Graeci  sermonis  consuetu- 
dinem  finxisse  videntur  *). 


*)  Donum   placabile   Plaut.   Rud.    Significabilis    vox.  Varro.   VII. 
dissociabile  mare.  Hor.  Od.  I.  II.  persuasibilis  Quint.  II.  XV.  4  6. 
2)  Ignorabilis  Met.  XI.  22. 
3J  Vincibilis  Apol.  37. 

4)  Gachinnabilis  risus,  III.  7.  ejulabilis  plangor  IV.  3.  sono  pe- 
netrabili  vocis  ululabilis  V.  7. 

5)  Famigerabilis  IX.  4.  multiforabilis  XI.  22.  (De  his  vocabulis 
vide  Rothium:  Taciti  Agricola  p.  210.  24.)  A  nominibus  etiam  finxit 
Apulejus  hujusmodi  adjectiva:  naturabilis  Flor.  IX.  aBrumnabilis  Met. 
I.  4. 

6)  (Servitium)  famulitium-,  avitium  (Apol.)  capillitium,  praecipi- 
tium. 

7)  E.  gr.  terriculamentum,  miscellaneus.  Accedit  concinnitatis 
captatio,  de  qua  re  supra  diximus. 

8)  Quint.  inst.  VIII.  6. 

9)  Desquamari,  emasculare  Apol.  42.  excuneare  Flor.  XVI. 

\  Antespectans,  (Gell.)  anteludia  (Met.  XI.  8.)  antelucio  Met. 
I.  45.  antecoenia  (II.  45.)  superpondium  VII.  4  8.  praeripium  Apol.  8. 

In  ceteris  compositionibus,  quas  aut  ex  verbis  et  sub- 
stantivis  2)  aut  ex  substantivis  et  adjectivis  3)  fiunt,  neque 
Apulejus  neque  Tertullianus  quidquam  fere  ultra  com- 
munem  scribendi  raorem  progressi  sunt  4)  nisi  ubi  comica 
quadam  festivitate  orationem  imbuere  voluerunt  6).  Unum 
in  severo  sermone  audacius  finxit  Apulejus  "honoripeta." 
Sed  compositionis  vice  funguntur  adjectiva  substantivis 
adjuncta  6),  in  quibus  id  maxime  animadversione  dignum 
est,  quod  sine  ullo  discrimine  adhibentur,  ut  adjectiva  in 
-eus,  aris,  osus  idem  significent  7). 

Jam  vero  in  vocabulis  jungendis  sive  in  syntaxi  eadem 
cernitur  licentia,  quod,  quidquid  in  certis  vocibus  et  re- 
stricte  solitus  erat  sermo  elegans,  id  in  omnibns  audet 
Apulejus.  Ut  quum  dixissent  veteres  anirni  anxius,  ausus 
est  Apulejus  et  tantus  ingenii  et  corporis  curatce  8)  et  si- 
milia.  Quod  idem  ad  casum  genetivum  adverbiis,  quaB 
dicuntur  loci  et  quantitatis,  adjunctum  transferri  potest  9). 

Sed  quum  hasc  omnia  neque  ab  ingenio  Latinas  lin- 
quaa  abhorreant  et  ea  sint,  quae  a  scriptoris  aut  subtilitate 


2j  Varro  de  lingua  Lat.  V.  7.  a  populo  ficta:  arenifodinee  etvio- 
curus. 

3)  L.  c.  "incurvicervicus.  poeticum."  Nescio,  an  non  recte  Fuchs 
(Die  Romanischen  Sprachen  p.  166)  talia  dixerit  "volksthiimliche  Zu- 
sammensetzungen." 

4j  Tert.  Suaviludius  Apul.  illutibarbus  Flor.  III.  horripilo  Met.  III. 
horricomis. 

s)  Ut  certis  verbis  (facio,  loquor,  fero)  et  nominibus  (numerali- 
bus  et  "bonus,"  "malus")  continerentur.  Maliloquium  Tert.  parcilo- 
quium  Met.  V.  43.  multinominis.  Dial.  Ascl. 

6)  Cantus  terminalis,  pistor  dulciarius  et.  cet. 

T)  Cinis  farinulentus  IX.  42.  frondosum  umbraculum  —  IX.  22. 
somnolentae  tenebrae. 

8)  Met.  IV.  43.  V.  2.  morum  improbatus  VIII.  2.  Vid.  de  hac  re 
Ruddimann.    Inst.  II.  p.  73—78. 

9)  Undique  laterum  VIII.  4  7  et.  sim.  hinc  inde  laterum  II.  30. 
undique  sui.  Apol.  95. 

aut  licentia  potius  quam  a  communi  quadam  loquendi 
consuetudine  profecta  videantur,  sequitur,  ut  considere- 
mus,  num  sint,  quibus  appareat,  aut  vulgaris  aut  alieni 
sermonis  insolentia  sermonem  Apuleji  corruptum  esse. 

Primum  igitur  hujus  aetatis  sermo  Latinus,  quasi  in 
illa  varietate,  qua  ornata  fuerat  lingua  Romana,  versari 
non  posset,  eo  inclinavit,  ut  unain  et  simplicem  sequeretur 
declinandi  formam  ').  Deinde  in  verborum  significatio- 
nibus  multa  sunt  in  Apulejo,  quse  a  Romanorum  usu  ita 
recedant,  ut  fieri  non  possit,  quin  a  vulgari  quodam  ser- 
mone  profecta  sint.  Omnis  enim  sermo  vocabulorum  usum 
certis  definit  regionibus,  ut  alia  in  propria  vel  communi 
remaneant,  alia  in  unam  et  certam  transferantur.  Atque 
fieri  potest  ut,  quum  duo  vocabula  proprie  idem  signifi- 
cent,  alterum  transferri  voluerit  usus,  alterum  non  passus 
sit.  Hos  terminos  movere  aut  non  audet,  qui  certa  lo- 
quendi  consuetudine  teneatur,  aut,  si  audeat,  id  agit  saltem 
ut  intelligatur.  Sunt  autem  multa,  maxime  in  primis  Me- 
tamorphoseon  libris,  quse  nec  invenire  potuerit  Apulejus  nec 
ausus  esset  ad  scribendum  adhibere,  nisi  essent  a  vulgari 
quodam   sermone  sive  imprudenti  oblata  sive  quaerenti  2). 


')  -us~a- um  -  are.  Hoc  quum  vulgaris  sermonis  commune 
fuisse  videatur,  tum  in  Afris  maxime  cernitur.  Conjuga  Ap.  Met.  VI. 
4.  enervus,  exossus  I.  5.  totse  (dat.  sing.)  XI.  16.  illae  (gen.  sing.) 
VII.  23.  ossum  XI.  8.  Apol.  8.  nulli  Flor.  IX.  Thracus,  Cappadocus- 
prcesagare.  Met.  IX.  38.  Tert.  praecocus,  pavus,  deglubare,  elinguus; 
de  Pallio  I.  (Gellius:  aliae,  alterae.  necessum  est  III.  1.).  Cfr.  Bernhardy 
Rbm.  Lit.  I.  Anm.  240. 

2)  Captivitas  (elande?)  I.  6.  Vide  Klotz  Handwbrterb.  et  Fuchs, 
Die  Roman.  Spr.  p.  125.  expugnatio  id.  X.  5.  nutus  =  numen  VI. 
16  et  saepissime.  portare  aetatem  =  ferre  aetatem  VI.  25.  frugalitas 
IX.  35.  (tarflighet  =  tarfliga  bohag?  Cfr.  Hild.)  exilis  metus  =  exi- 
guus.  finire  =  doda  VI.  25.  explicare  =  perficere  s.  ad  finem  per- 
ducere  VI.  20  e.  s.  porrigi  et  porrigere  gressum  =  pergere.  V.  21. 
opem   facere  =  ferre   VI.  28.    postliminio   =   rursus  I.  25.  capellae 

Maxime  vero  in  verborum,  qua?  vocantur,  generibus, 
apparet  sermonem  Latinnm,  qualis  est  in  libris  Apuleji, 
senescentem  et  nimis  tritum  sui  ipsius  quasi  oblivisci 
coepisse.  Nam  et  multa  verba  contra  morem  quarto  ca- 
sui  junguntur  3)  et  activa  verba  cum  deponentibus  licen- 
tius  commutantur 4).  Qua  in  re  si  multa  Apulejo  cum 
priscis  communia  sunt,  non  est,  quod  nobis  persuadeamus, 
hunc  scriptorem  illos  esse  imitatum,  sed  utrosque  de  eadem 
causa  ex  emendato  sermone  decessisse.  Jam  vero  saepis- 
sime,  ubi  Latinus  sermo  casu  ablativo  vel  dativo  usus 
est,  Apulejus  accusativo  cum  pra?p.  in  utitur  5).  Sed  ne 
aut  vulgarem  sermonem  aut  Apulejum  in  hac  re  creda- 
mus  sibi  constitisse,  seque  multa  sunt  in  Metamorphosibus, 
quae  usu  Dativi  ad  morem  argenteae  astatis  proxime  ac- 
cedunt  6). 

Restat,  ut  quseramus,  num  verisimile  sit,  sermonem 
Latinum  Afrorum  externa  insolentia  corruptum  fuisse.  At- 
que  primum  constat,  in  Africa  circum  colonias  Romanas 
indigenas  habitasse,  qui  nisi  Punice  loqui  non  possent. 
Quin  etiam  Romanos,  nobilibus  natos  parentibus,  illa  bar- 

senem  opilionem  esse  profecto  clamabant  VIII.  4  9.  Cfr.  Tertull.  v# 
justitla  (capilli  colendi,  pallii  quadrata  j.)  ambitio  =  omfang  ambi- 
tiosus  =  vid.  (Petr.  p.  46.)  commeatus  =  agmen  VIII.  47.  proximus 
=  forekommande  ap.  35.  adolescens  regno  ibd.  25.  alioquin.  II.  4. 
plane  =  certe  s.  quidem  apud  Tert.  et  Apul.  frequens.  e.  gr.  Met. 
X.  29.  p.  734.  Tert.  Apol.  42,  44.  ignobilis  maritus  V.  3.  violentia 
=  vindicta  V.  34  Saucius  VIII.  23:  et  saep. 

3)  Pervolare  scopulnm  (till  klippan)  V.  47.  insistere  lapidem,  an- 
giportum  II.  2.  24.  adesse  scopulum;  maledicere  aliquem  et  cet. 
(Petr.  c.  58). 

4)  ^Emulo  II.  23  contemplo,  cono  FJor.  p.  30.  46.  blandio  Ap. 
87.  Somnior.  Met.  VIII.  42. 

5)  Parce  in  verba  I.  3.  aemulus  in  colorem,  in  aureos  refulgentes 
atfonifus  II.  2«.     Cfr.  Heffter,  Die  Gesch.  d.  Lat.  Spr.  p.  48. 

°)  Venus  caen.T  Dtfptififli  concessit.  VI.  40.  Cfr.  Tacit  Agr.  wNmi 
quieti  restituit.  c.  4  6. 

baria  adeo  imbutos  fuisse,  ut  Latinum  sermonem  paene 
dediscerent,  testimonio  Apuleji  cognitum  est 7).  Quod  cum 
ita  esset,  fieri  non  poterat,  quia  in  imperitorum  hominum 
sermone  utriusque  linguae  colluvies  quaedam  exsisteret. 
Sed  quo  modo  haec  Punica  barbaries  Latinum  sermonem 
corruperit,  judicari  omnino  non  potest,  neque  est  verisimile, 
Apulejum,  qui,  natus  in  Romana  colonia,  primis  jam  annis 
Latinis  literis  imbutus  fuerit,  ex  illa  consuetudine  quid- 
quam  ad  scribendum  attulisse.  Graecorum  autem  ut  mores, 
sic  literas  et  sermonem  apud  eruditos  Afros  pervulgata 
fuisse,  probabile  est.  Apulejus  enim  et  Graece  et  Latine 
orationes  habuit  Carthagine 8).  Quin  etiam  hos  Afros 
elegantiae  Graecae  linguae  magis  quam  Latinae  operam  de- 
disse,  ex  Floridis  Apuleji  conjicere  licet  9).  Quantum  vero 
ad  Afrorum  sermonem  Latinum  mutandum  valuerit  haec 
Graeca  consuetudo,  quum  ex  ipso  Apulejo,  tum  ex  Ter- 
tulliano  cernitur,  qui,  quamquam  Romae  aliquamdiu  versa- 
tus  est,  ita  scripsit,  quasi  Graecus  aJiena  lingua  usus  fuisset. 
Ut  enim  quaeque  aut  vox  aut  figura  vocis  Latini  sermonis 
maxime  propria  est,  ita  in  ea  saepissime  soloecismum  ad- 
mittunt  Afri  vel  certe  insolenter  loquuntur.  Cernitur  hoc 
in  pronominibus  et  particulis,  quarum  significationes  sub- 
tilius  distinxit  Latina  lingua  ').    Jam  vero  apud  hos  scri- 


7j  Apul.  Apol.  95.  Pudens  loquitur  nunquam  nisi  Punice  et  si 
quid  adhuc  a  matre  graecissat:  latine  nec  vult  nec  potest. 

8)  De  deo  Socr.  prol.  p.  4  42.  4  4  3.  Flor.  XVIII.  p.  94. 

9)  Flor.  XVIII.  p.  92.  Oeae  etiam  in  publico  leguntur  Pudentillae 
epistola  Graece  scripta,  et,  qui  Latine  loqui  vix  possint,  irridentur, 
quod  hanc  epistolum  legere  non  potuerint. 

')  Exempla  sint:  Gr.  .rCg.  Lat.  quis,  uter.  vid.  Tert.  ad  Mart.  IV 
—  ~Gr.  tl,  Lat.  num,  si.  Tert.  si  pro  num.  Apol.  c.  5  et  saepius.  — 
Pronomen  demonstrativum  quum  Graeci  non  habeant,  quod  respondeat 
Latino  "isti"  Afri  hoc  pronomine  Latine  uti  nesciunt.  Cfr.  supra.  Gr 
roaoi  =  tanti  et  tot.  Ap.  50.  40.  tanti  pro  tot.  Tert.  Ap.  50.  penes 

ptores  casns  genetivus  totus  paene  Graecus  est  2),  ablati- 
vum  vero  quasi  reformidant  3),  praesertim  si  nominativo 
similis  sit4).  Addi  possunt  infinitivi  prorsus  non  Latini  5). 
Grerundiva  denique,  quibus  nihil  Latina?  linguas  magis 
proprium  est,  in  sermone  Apuleji  rarissima  sunt. 

Sed  quoniam  pressi  temporis  angustiis,  prius  qnam 
voluimus,  inchoato  opusculo  finem  cogimur  imponere,  his 
breviter  disputatis,  quid  sentiamus  de  eo,  quod  in  libris 
Apuleji  peregrinum  sit  et  parum  Latinum,  eloquamur.  Si 
igitur  sermonem  certa?  regionis  proprium,  quam  nos  di- 
cinus  dialectum,  ita  definias  6),  ut  sit  id  linguaB  genus, 
quod  certa  ratione  et  constanter  ab  eleganti  scribendi 
consuetudine  differat,  et  dubitari  potest 7),  num  fuerit  qui 
sermo  Afrorum  proprius,  et  certum  est  nullum  librum 
Apuleji  Africano  quodam  sermone  scriptum  esse.  Id  du- 
bitari  non  potest,  quin  eruditi  Afri,  quum  ipsum  sermo- 
nem  purum  et  Latinum  ex  libris  discerent,  et  ex  com- 
muni  et  impolito  Latino  loquendi  more  et  ex  Gragca 
consuetudine  multa  sumsisse,  quibus  infuscaretur  Latinus 
sermo.  Atque  verisimile  est  hanc  sermonis  quasi  collu- 
viem  et  insolentiam  in  elocutionem  Apuleji  non  mediocrem 


=  apud  Flor.  86.  Tert.  Ap.  IX.  penes  Africam,  pone  =  post.  Tert.  de 
Pall.  III. 

'-')  Molliorem  sui  invenit,  intus  aedium  VIII.  28.  longe  parentum 
exsulare.  V.  9.  foras  corporis.  Apol.  50.  super  es  omnis  stultitiae  ibd. 
53.  Tert,  Apol.  40. 

3)  Gravis  in  annis  II.  2.  de  vastiore  nodulo  cerebrum  diffindere 
IX.  40.  (Apud  Tertullianum  frequentissimum).  similis,  aemulus  in  co- 
lorem.  —  Perseverare  integiitati  Tert.  ad.  ux.  II.  2. 

4)  Thessaliae  versari,  tonstrinae  residere  II.  t6. 

5)  Xon  erari  dubius  cogitare  =  non  erat  dubium  quin  cogitaret 
—  primus  regnare.  Tert.  de  Pallio  I. 

6)  Ut  Winckelmann  (Jahrb.  fiir  Philologie  u.  Paed.  Supp.  2  p. 
493). 

7)  Cum  Zumptio  (Berl.  Jahrb.  fiir  wiss.  Kritik.  Xov.  ^843). 

vim  habuisse.  Credimus  Apulejo  dicenti,  se,  nullo  ma- 
gistro  praeeunte,  sermonem  Latinum  excoluisse  nec  scio 
an  nulli  rei  minus  quam  severae  dicendi  elegantiae  operam 
dederit.  Homo  felici  ingenio  et  summa  industria,  quum 
certos  Latinae  eloquentiae  autores  diligenter  sequeretur,  ut 
bene  et  diserte,  sic  Latine  dicere  potuit,  ita  tamen  ut 
multa  vel  ex  Graeca  consuetudine  vel  ex  quotidiani  ser- 
monis  negligentia  immiscerentur.  Cujus  rei  exempla  sunt 
Apologia  et  Floridorum  nonnulla. 

In  Metamorphosibus  vero,  ubi  onme  scribendi  genus 
festinantis  est  et  negligentis,  qui,  totus  in  rebus  positus, 
ea  usus  sit  elocutione,  quae  esset  ipsius,  quum  in  ejus- 
modi  rebus  versaretur,  maxime  propria,  si  lectores  aliqua 
ex  parte  Frontonis  similes  respiceret,  erat  sane,  quocl  ex- 
cusaret  quum  sermonem  parum  emendatum,  tum  maxime 
dicendi  formam  inconditam  et  lascivam  et  omnibus  iis 
vitiis  abundantem,  quae  ii,  qui  illa  aetate  cum  aliqua  ju- 
dicandi  facultate  eloquentiae  darent  operam,  vel  maxime 
vitanda  censerent. 

Itaque  hic  Afer,  ut  in  literis,  sic  in  sermone  ex  Grae- 
cia  et  Latio  omnia  ita  transtulit  nt  neque  Graeca  mane- 
rent  neque  Latina.  Qua  in  re  ceteris  dissimilis  est,  qui 
illa  aetate,  quum  in  barbaria  nati  essent,  in  literis  Latinis 
vel  Graecis  clari  exstiterunt  et  illustres.  Atque  quoniam 
Frontone  diximus,  nunc  Luciano  Apulejum  conferamus. 
Ille  igitur  Syrus  et  in  barbaro  sermone  natus  8),  quem- 
admodum  Graecae  eloquentiae  literisque  totum  se  dedit, 
sic  antiquam  Graecorum  historiam,  tanquam  suam,  summo 
amore  amplectitur.  Erat  in  illo  homine  acerrimum  et 
quasi  ferreum  ingenium,  quo,  quidquid  verum  et  bonum 
esse   sibi  persuaserat,   omni  prudentis  viri  constantia  se- 


8)  Luc.  bis.  acc.  $7. 

cutus  est:  rursns,  quas  oderat,  vel  quia  ea  non  intellige- 
bat  vel  quia  falsa  erant  et  corrupta,  acerbo  et  immundo 
joco  exagitavit.  Itaque  quamvis  multa,  quae  in  antiquo- 
rum  opinionibus  versarentur,  irriserit,  antiquam  Graecorum 
eloquentiam  et  civilem  virtutem  sincere  et  prudenti  ju- 
dicio  admiratus  est  et,  quantum  potnit,  in  vitam  revocare 
studuit  9).  Totus  in  illa  antiquitate  defixus,  quum,  si 
quid  boni  et  novi  haberet  sua  aetas,  id  agnoscere  omnino 
nequiret,  facere  non  poterat,  quin  satiras  scriberet  easque 
Attice.  Neque  erat  is,  qui  posset  otiosis  literarum  studiis 
intentus  vivere,  sed  quidquid  scripsit,  ad  homines  et  pras- 
sentem  rerum  veritatein  retulit. 

At  Apulejus  et  in  vita  et  in  literis  semper  Afer  manebat. 
Natus  Madauras,  Nuniidiae  oppido,  vix  Oeensibus  satis  inge- 
nuus  videbatur  et,  qui  proconsules  Romanos  tam  humiliter 
adulatur,  eum  apparet,  Romse  in  principum  domibus  haud 
aliter  acceptum  fuisse,  quam  peregrinum  hominem,  quibus 
quam  multa  ex  Romanorum  superbia  perferenda  fuerint, 
testis  est  Lucianus  in  illo  libro,  quiV)  mercede  conducti" 
inscribitur.  Literarum  studiis  totus  deditus,  quid  in  vita 
fieret,  non  curabat,  modo  ab  Afris  suis  collaudaretur.  In 
literis  vero  non  tam  Grascos  aut  Romanos  diligenter  imi- 
tatus  est,  quam  licenter  et  suuni  sequens  ingenium,  quid- 
quid  placuit,  in  suum  usum  convertit.  Deerat  enim  judicium, 
quo,  quod  optimuin  visum  esset,  constanter  sequeretur  et  qui 
in  multis  versaretur,  perficere  nihil  poterat.  Neque  erat  is, 
qui,  ut  Petronius  ')   et  Lucianus  aliorum  hominum  vitam 

9)  Ipse  ultimis  aBtatis  unuis  ad  rem  publicam  accessit,  quo  quid 
ad  communem  utilitatem  conferre  posset.  vid.  Apol.  Luc.  Idem,  ela- 
tus  dignitate  Grseci  nominis,  quam  agre  tulerit  Romanorum  super- 
riam  ex  libello  "De  mercede  conductis"  intelligitur  (c.  40).  Gfr.  Juv. 
Sat.  III.  58—114. 

J)  De  quo  videsis,  quid  judicet  Niebuhr.  Kleine  Philolol.  u. 
Historische  Schriften  I.  p.  349 — 51. 

sermoneinque  callide  posset  describere  atque  imitari,  sed 
in  ornnibus,  quae  scripsit,  idem  loquitur  poeta  philosophus, 
qui  varia  complexus  et  literarum  genera  et  vita3  rationes, 
omnibus  delectetur  et  in  omnibus  vel  potius  in  nulla  re 
tamquam  in  sua  consistat i'2).  Sive  igitur  de  Platone  et 
dasmonibus  sive  de  Iside  dicit  et  mysteriis,  ideo  tantum- 
modo  id  fit,  quod  his  divinis  vel  obscuris  rebus  asque 
oblectatur  ac  Luciani  facetiis  deliciisque  Sophistarum. 

Quaa  quum  ita  sint,  tamen  ejus  astatis,  ex  qua  praater 
Frontonis  jejunam  maturitatem  et  Gellii  minutas  literas 
nihil  fere  ad  nos  pervenerit,  lumen  ac  decus  est  3)  is, 
qui  fabulam  de  Psyche  conscripsit.  Ut  vitia,  sic  virtutes 
Apuleji  ejus  juvenis  sunt,  de  quo  possit  dubitari,  si  ve- 
nisset  maturior  astas,  an  simul  cum  nimia  luxuria  dem- 
ptura  fuerit  et  gratiam  ingeniique  ubertatem. 


2)  v.  Schlosser  Universalhistor.  Ubersicht  der  alten  Welt.  3  Th. 
2.  p.  4  96— 203. 

3)  Cfr.  Bernhardy,  Rbm.  Litt,  I.  p.  301.  Niebuhr.  Rom.  Gesch.  V. 
p.  324. 

